Diet untuk Pesakit Anemia Kurang Zat Besi

Apakah itu zat besi?

Zat besi, sejenis mineral di dalam badan kita, adalah sebahagian daripada hemoglobin, bahan di dalam sel darah merah yang membantu darah untuk membawa oksigen ke seluruh badan.

Hemoglobin tidak boleh dihasilkan jika badan anda kekurangan zat besi, yang mana boleh menyebabkan anemia. Anemia berlaku apabila darah anda tidak mengandungi hemoglobin yang mencukupi. Kekurangan zat besi, kurang vitamin tertentu, dan beberapa faktor lain yang boleh menyebabkan anemia.

Bagi mana-mana kes sekalipun, anda akan mengalami simptom seperti letih, panas baran, sesak nafas, pengsan akibat jumlah oksigen di dalam aliran darah berkurang.

Manfaat zat besi

Membawa oksigen ke seluruh badan adalah salah satu fungsi utama zat besi. Ia merupakan komponen major dalam hemoglobin yang menghantar oksigen daripada paru-paru ke semua bahagian badan anda. Hati dan otot adalah dua tempat di mana zat besi disimpan.

Zat besi boleh didapati dalam pelbagai jenis makanan dan terdapat di dalam dua bentuk: zat besi heam, dijumpai dalam produk haiwan seperti ikan dan daging, dan zat besi tanpa heam, kebanyakannya boleh dijumpai di dalam sumber tumbuhan seperti kekacang dan sayur-sayuran berdaun hijau. Badan menyerap zat besi heam lebih mudah berbanding zat besi tanpa heam. Roti, bijirin dan tepung juga boleh mempunyai zat besi.

Anemia kurang zat besi dan pencegahan

Anemia kurang zat besi disebabkan tidak mengambil makanan yang cukup dengan zat besi. Anemia kurang zat besi boleh dielakkan jika badan anda mengambil makanan yang kaya dengan zat besi.

Berikut merupakan makanan yang mengandungi banyak zat besi:

Daging merah seperti daging lembu, daging babi, daging kambing, jantung, hati, buah pinggang, puding hitam (wanita hamil tidak boleh memakan hati)

Burung

Ikan dan kerang-kerangan seperti sardin, udang, ikan bilis, ketam, kupang

Kacang dan puls seperti kacang bakar, kacang ginjal, kacang pis, lentil, kacang kuda, kacang bermata hitam

Telur

Kacang dan biji seperti kacang hazel, kacang tanah, walnut, biji bijan, biji bunga matahari, kacang makadamia, kacang pain, kacang pekan

Sayur-sayuran berdaun hijau gelap seperti bayam, brokoli, kale, chard swiss

Buah-buahan kering seperti kismis, prun, aprikot, buah tin, kismis hitam

Makanan lain seperti coklat (gelap) kosong, cutni mangga, pastri, serbuk koko, ceri dalam sirap, biskut kacang halia, serbuk kari

Zat besi daging lebih mudah diserap berbanding zat besi daripada sumber lain. Jika daging bukan salah satu daripada pilihan anda, anda perlu meningkatkan pengambilan makanan berasaskan tumbuhan yang kaya dengan zat besi bagi membolehkan anda menyerap jumlah zat besi yang sama.

Makanan yang mengandungi vitamin C

Penyerapan zat besi boleh ditingkatkan dengan mengambil makanan dan jus yang tinggi dengan vitamin C dan pada masa yang sama anda juga mengambil makanan yang kaya dengan zat besi. Vitamin C kebanyakannya boleh didapati dalam:

Jus sitrus (contoh, jus oren)

Brokoli

Tomato

Kiwi

Tembikai

Limau gedang

Lada

Oren

Limau mandarin

Strawberi


Pemeriksaan Pranatal Ketika COVID-19, Teruskan Atau Tunda? Ibu Hamil, Sila Ambil Tahu!

Untuk mendapatkan lebih banyak info tentang coronavirus di Malaysia, sila dapatkannya
di sini
.

Sepanjang tempoh 9 bulan, ibu hamil perlu melakukan pemeriksaan pranatal sama ada di klinik mahupun hospital. Tetapi ketika wabak COVID-19, adakah check up perlu berjalan
 seperti  biasa?

Apa itu pemeriksaan pranatal?

Ia adalah 1 pemeriksaan rutin yang dilakukan pada setiap temu janji bagi memastikan keadaan ibu hamil dan bayi dalam kandungan sihat. Jika pemeriksaan dilakukan di Klinik Kesihatan Ibu & Anak (KKIA), biasanya jururawat akan bertanyakan soalan asas tentang kesihatan ibu dan pergerakan bayi.

Temu janji pemeriksaan biasanya mengikut jadual seperti:

Sekali sebulan hingga minggu ke-28 atau bulan ke-7 kehamilan

Dua minggu sekali dalam bulan ke-8 kehamilan

Sekali seminggu mulai minggu ke-37 atau bulan ke-9 kehamilan hingga bersalin

Tetapi ketika penularan wabak COVID-19 adakah ibu hamil perlu meneruskan pemeriksaan seperti yang dijadualkan atau menundakannya?

Apatah lagi ketika
dalam tempoh Perintah Kawalan Pergerakan sedang berlangsung
 serta saranan jarak sosial, sudah tentu situasi ini menimbulkan kerungsingan di hati. Teruskan atau tunda?

Di Malaysia, statistik bagi Covid-19 seperti berikut:

[covid_19]

Haruskah teruskan temu janji pemeriksaan pranatal?

Berdasarkan panduan yang dikeluarkan oleh
American College of Obstetricians and Gynecologists
 (ACOG), menegaskan usaha dalam mencegah penularan wabak COVID-19 mungkin memberikan kesan yang tidak diingini kepada ibu hamil.

Ini kerana apabila saranan jarak sosial dan perintah kawalan pergerakan (PKP) diisytiharkan, ia akan mengehadkan akses kepada rutin pemeriksaan pranatal serta penjagaannya.

ACOG menggalakkan OB/GYN dan pihak perubatan terlibat untuk memastikan agar wanita mengandung yang berisiko tinggi diberikan penjagaan dan pemeriksaan tertentu apabila diperlukan.

Jika keadaan tidak mengizinkan ibu mengandung untuk hadir secara fizikal bagi melakukan pemeriksaan rutin, ACOG mencadangkan agar pihak perubatan melakukan pemeriksaan pranatal melalui panggilan telefon, video atau emel.

Menurut Sarjana Senior di
Johns Hopkins Centre for Health Security
, Dr Amesh Adalja, “Soal penjagaan kesihatan individu termasuklah penjagaan pranatal adalah sesuatu yang tidak boleh dikompromi.”

Jadi mungkin selepas ini temu janji pranatal anda akan berlangsung secara maya, jangan terkejut, okay? Sekurang-kurangnya anda masih boleh melakukan pemeriksaan rutin dan dalam masa yang sama mencegah sebarang risiko jangkitan coronavirus.

Artikel berkaitan:

Berdepan keadaan kritikal

Sememangnya, sepanjang tempoh penularan wabak jangkitan COVID-19 ini, anda dinasihatkan untuk membataskan segala pergerakan yang tidak mustahak. Begitu juga dengan pemeriksaan bagi ibu hamil, tundakan terlebih dahulu.

Tetapi bagaimana jika ibu yang sedang mengandung berdepan situasi kritikal seperti muntah, pendarahan kontraksi, kesakitan yang teruk pada bahagian perut, air ketuban pecah, tekanan darah tinggi atau tidak berasa pergerakan janin?

Jika keadaan itu dialami, sudah tentu anda perlu segera melakukan pemeriksaan. Sebaiknya, elakkan daripada terus menerjah,
 hubungi pihak hospital atau klinik terlebih dahulu bagi mengetahui protokol yang perlu anda patuhi
.

Elak jangkitan ketika pemeriksaan pranatal

Bagaimana pula kalau ibu hamil tetap perlu hadir ke klinik untuk melakukan pemeriksaan? Tidak bahaya ke? Adakah risiko dijangkiti akan meningkat?

Sebenarnya, risiko untuk dijangkiti ada di mana-mana. Bukan hanya di klinik mahupun di hospital. Malahan jika anda ke stesen minyak juga, risiko untuk dijangkiti tetap wujud. Jadi apakah cara yang harus anda lakukan?

Sudah tentu pada akhirnya, ia berkisarkan aspek penjagaan kebersihan diri. Anda perlu
mempraktikkan tabiat mencuci tangan dengan lebih kerap
 dan mengamalkan jarak sosial selamat ketika bersama individu lain mahupun berada di tempat awam.

Ketika hari pemeriksaan, jika perlu anda boleh menghubungi pihak klinik dan bertanyakan sama ada anda dibenarkan menunggu di ruang menunggu klinik atau menanti di kereta sehingga tiba giliran anda.

Artikel berkaitan:

Merebak Dari Sentuhan, Pegang Muka Sendiri Jadi Punca Jangkitan COVID-19?

195 Tempat Dilanda Wabak COVID-19, Sila Kuarantin Diri Jika Pernah Ke Tempat Ini #StayAtHome

Elakkan menyentuh muka

Ketika menantikan giliran anda untuk temu janji pemeriksaan, anda sangat disarankan untuk mengelak daripada menyentuh muka. Ini kerana tindakan tersebut akan menyebabkan anda lebih terdedah kepada jangkitan COVID-19.

Ini disebabkan anda tidak tahu sepanjang berada di klinik, anda mungkin menyentuh permukaan yang tercemar dengan virus COVID-19 atau melakukan kontak dengan individu dijangkiti wabak ini.

Apabila tiba di rumah selepas selesai temu janji pemeriksaan, pastikan anda mencuci tangan menggunakan sabun dan air, untuk tempoh sekurang-kurangnya 20 saat.

[mc4wp_form id=’115319″]

Penjagaan diri ibu hamil

Bagi mengekang penularan wabak COVID-19 ini, berikut adalah beberapa saranan penjagaan kesihatan yang boleh diikuti ibu mengandung:

Sudah tentu, paling utama untuk kerap mencuci tangan dengan sabun dan air. Jika tidak, penggunaan gel pembersih tangan dengan kandungan 60% alkohol turut boleh membantu

Mengamalkan pemakanan bernutrisi, seimbang serta tinggi vitamin

#StayAtHome.
Hindari untuk keluar rumah jika tidak perlu. Sekiranya terpaksa keluar, pastikan memakai topeng muka dan pakaian tertutup
. Mandi dengan segera selepas pulang ke rumah

Elakkan sebarang kontak dengan individu tidak sihat, walaupun bukan dengan individu kes yang disyaki (PUI)

Bersihkan bahagian dalam kediaman serta permukaan barangan di rumah yang sering disentuh dengan kerap

Kalau tidak sihat walaupun tidak membabitkan simptom coronavirus,
lakukanlah kuarantin diri di rumah. Ia boleh membantu mengurangkan risiko terdedah kepada jangkitan.
 Bersama kita mencegah jangkitan COVID-19.

#HelloHealthGroup, #HelloDoktor, #HelloHealthCoronaVirus

Baca juga:

Alamak! Tarikh Bersalin Dah Dekat, Apa Persediaan Ibu Hamil Di Saat COVID-19?

Berita Baik, Ujian Pertama Vaksin COVID-19 Pada Manusia Sudah Bermula!

JANGAN PANIK! Ini 5 Tip Untuk Tempuhi Wabak COVID-19 Pandemik Sepanjang Tahun 2020

89 Rakyat Malaysia Yang Bakal Pulang Dari Himpunan Tabligh Sulawesi Akan Dikuarantin Mandatori

Susah Nak Dapat Stok Hand Sanitizer? Boleh Buat Sendiri Di Rumah Dengan 3 Bahan Saja


Perkara Penting Untuk Si Ibu Kekal Sihat Ketika Trimester Pertama Kehamilan!

Trimester pertama kehamilan merupakan peringkat yang penting kerana
 janin dalam perut ibu baru mula terbentuk dan dalam proses membesar
.

Mungkin ada dalam kalangan kita yang belum tahu tentang bagaimana penjagaan ibu mengandung trimester pertama bukan?

Usah rasa khuatir dan mari kita semua ikuti artikel ini untuk mengetahui tentang perkara tersebut dengan lebih mendalam lagi!

Untuk mendapatkan lebih banyak info tentang kehamilan, sila dapatkannya
di sini.

Berapa lama trimester pertama ini berlangsung?

Untuk pengetahuan anda,
proses kehamilan yang sihat dan sempurna biasanya akan berlaku selama 40 minggu
 (9 bulan).

Ia kemudiannya akan dibahagikan kepada tiga trimester dan trimester pertama melibatkan minggu 1 ke minggu 12 kehamilan.

Ini adalah ketika di mana
 proses persenyawaan di antara sperma lelaki dan telur wanita
 berlaku selepas pasangan bersetubuh.

Ya, ia merupakan antara fasa yang paling penting dan si ibu mengandung perlu menjalaninya dengan baik agar proses kehamilan sihat dan sempurna!

Apa akan berlaku pada ibu ketika ini?

Semasa trimester pertama kehamilan,
bukan sahaja baby bump akan mula kelihatan
 tetapi akan berlaku pelbagai lagi perubahan lain pada tubuh badan si ibu.

Ia bukan sahaja melibatkan perubahan pada luaran (fizikal) malahan juga dalaman (mental) ekoran penghasilan dan pengeluaran hormon pada tubuh badan.

Antara tanda paling utama anda sudah mula masuk ke fasa ini adalah wanita tidak lagi datang bulan.

Beberapa minggu selepas itu pula, si ibu juga mungkin akan mengalami beberapa gejala seperti:

Badan lemah

Pening kepala

Sakit perut

Sakit payudara

Mual-mual

Muntah-muntah

Ketidakhadaman

Sembelit

Berat badan bertambah

Emosi tidak menentu

Mengidam makanan

Ketika ini, si ibu mungkin perlu untuk berehat dengan cukup dan makan dalam kadar sederhana untuk mengelak gejala-gejala di atas.

Pun begitu, tidak semua wanita adalah sama dan mungkin ada juga si ibu yang tidak langsung mengalami perubahan ketika trimester pertama ini.

Apa yang berlaku pada bayi ketika ini?

Hari pertama anda mula tidak datang haid merupakan hari pertama kitaran menstrual anda.

Selepas 10 ke 14 hari,
 telur wanita akan dilepaskan untuk disatukan dengan sperma lelaki
 lantas memulakan proses persenyawaan.

Ketika inilah janin akan mula terbentuk dan menghasilkan bahagian tubuh badan yang penting seperti otak, organ dan saraf tunjang.

Pada trimester pertama kehamilan ini juga, jantung bayi akan mula berdegup menandakan sudah bernyawa dalam kandungan ibu.

Selepas beberapa minggu pertama, tangan dan kaki akan mula terbentuk dan pada minggu kelapan, jari kaki dan tangan pula akan muncul.

Menjelang lewat fasa trimester pertama, jantina janin akan mula terbentuk dan ketika ini dianggarkan
 besar bayi adalah sepanjang 3 inci dan seberat 1 auns
.

Persoalannya, apa yang perlu dilakukan oleh si ibu ketika bayi sudah mula terbentuk dan membesar ketika trimester pertama kehamilan ini?

Penjagaan ibu mengandung trimester pertama!

Adalah sangat penting untuk ibu mengandung itu kekal kuat dan sihat tubuh badan ketika ini bagi memastikan kehamilan yang sempurna.

Bagi mereka yang disarankan untuk bed rest
ekoran beberapa masalah kehamilan yang dialami, sila lakukannya sesuai dengan saranan doktor.

Ada beberapa perkara yang perlu anda buat dan elak ketika trimester pertama kehamilan ini dan ia bukanlah mencari nama atau meneka jantina bayi.

Perkara perlu buat:

Mengambil vitamin pranatal terbaik

Mengambil kalori dengan cukup (sekitar 300 lebih dari biasa)

Mengambil lebih banyak buah, sayur, protein dan serat

Mengambil lebih banyak air kosong

Bersenam dengan kerap

Lakukan senaman kegel

Perkara perlu elak:

Aktiviti yang memberi tekanan pada perut

Minuman beralkohol

Minuman berkafein

Menghisap rokok

Menyalahgunakan dadah

Mengambil makanan laut tinggi merkuri

Mengambil makanan diproses

Mengambil produk tenusu

Berada dekat dengan haiwan berparasit

Dalam pada itu, adalah penting juga untuk kalian berjumpa doktor bagi menjalani beberapa jenis ujian termasuklah ujian darah, urin, pap, swab, ultrabunyi dan lain-lain.

Ini bertujuan bagi memastikan si ibu dan janin dalam kandungan berada dalam keadaan yang sihat dan sempurna bagi mengharungi proses kehamilan kelak.


Jika Benar Mahu Turun Berat Badan, Ikut 7 Cara Diet Yang Betul Ini!

Setiap individu pasti mahu tubuh badan yang langsing dan sihat bukan? Disebabkan itu, mereka yang mempunyai berat badan berlebihan sangat bersungguh untuk berdiet. Baca selanjutnya untuk tahu cara diet yang betul.

Pun begitu,
 hasrat untuk diet ini sering kali akan gagal
. Kenapa?

Ini kerana mereka yang mencuba cenderung tidak tahan dengan godaan makanan dan disiplin berat ketika berdiet.

Dalam pada itu, mereka mungkin gagal kerana tidak tahu cara diet yang betul. Jom sama-sama kita ikuti artikel ini untuk tahu lebih lanjut tentangnya!

Untuk mendapatkan lebih banyak info tentang Pemakanan Sihat, sila dapatkannya
di sini.

Ini cara diet yang betul anda perlu amalkan!

Ramai yang beranggapan bahawa diet adalah perbuatan meminimumkan makan dan minum sampai sanggup tahan lapar dan ikat perut.

Sebenarnya, anda tidak perlu menyeksa diri anda sampai begitu sekali. Jika anda tahu cara diet yang betul, rasanya tiada masalah yang akan terjadi.

Sila ikuti tip-tip berikut:

#1. Jangan terlepas sarapan pagi

Seperti mana yang kita tahu
sarapan pada pagi hari adalah waktu makan yang paling penting
.

Pun begitu, ada individu yang dengan sengaja meninggalkannya, hanya kerana ingin tubuh badan yang kurus.

Salah!
Anda tidak boleh terlepas sarapan pagi
 kerana ia adalah waktu mendapatkan nutrien untuk tubuh badan berfungsi.

Tanpanya, anda hanya akan mengambil lebih banyak snek pada hari itu kerana lapar.

#2. Minum air kosong lebih banyak

Mesti ramai yang berfikir bahawa perbuatan ini hanya akan mengakibatkan kalian gemuk air bukan?

Tidak, jangan risau tentangnya kerana ia mungkin tidak akan terjadi jika anda kenal diri sendiri.

Ramai yang keliru antara rasa dahaga dan lapar.

Itulah punca individu makan lebih banyak. Padahal, apa yang diperlukan mereka ketika itu hanyalah
segelas air kosong sahaja.

#3. Makan lebih banyak sayur dan buah

Buat anda yang mungkin belum tahu,
sayur dan buah adalah sangat rendah kalori dan lemak serta tinggi serat
– 3 elemen terpenting yang perlu diberi perhatian jika berhasrat untuk berdiet.

Selain itu, ia juga mengandungi pelbagai vitamin dan mineral yang sangat sihat untuk tubuh badan kita secara umumnya. Jadi,
sila ambil sayur
 dan buah lebih banyak jika anda ingin kurus.

#4. Makan pada waktu yang tetap

Ramai individu yang beranggapan bahawa perbuatan
skip
 salah satu waktu makan boleh membantu diet anda.

Tidak sama sekali, ini kerana ia hanya membuat kalian mengambil lebih banyak
snek kerana lapar
.

Sebaliknya, sila makan pada waktu yang tetap pada setiap hari namun dengan kuantiti makanan yang lebih sedikit.

Dengan ini, dapatlah kalori yang anda ambil itu dibakar dengan lebih cepat.

Cara diet yang betul #5. Tidak perlu ‘mengharamkan’ makanan

Apa maksudnya? Anda yang sedang berdiet sebenarnya tidak perlu untuk membuang atau mengelak dari memakan sesuatu jenis makanan, terutamanya yang anda sukai.

Ini hanya akan menyebabkan anda mengidam lantas memakannya lebih banyak jika mendapat peluang.

Sebaiknya, ambil sahaja makanan yang anda suka itu
asalkan ia tidak lebih dari saranan kalori harian anda
.

Semak cara mengira kalori menggunakan
kalkulator BMR
 kami di sini.

#6. Guna pinggan dan mangkuk yang lebih kecil

Meskipun tip ini kelihatan seperti satu jenaka, namun ia sangat berkesan.

Dengan menggunakan pinggan atau mangkuk yang lebih kecil, ia akan membuat kalian makan dengan kuantiti sedikit.

Lama kelamaan, anda akan terbiasa sehingga anda sudah boleh kenyang dengannya. Oleh itu, cuba gunakan pinggan atau mangkuk yang lebih kecil dan makanlah secara perlahan-lahan.

#7. Diet tidak bermaksud tidak boleh aktif

Akhir sekali, anda tidak boleh hanya bermalasan sahaja di rumah atau tempat kerja dengan alasan anda sedang berdiet. Ini adalah satu tanggapan yang salah.

Sebaliknya, anda perlu kekal aktif untuk membantu tubuh badan
membakar lebihan kalori yang diambil.
 Selain itu, ia juga boleh buat tubuh badan lebih sihat secara total.

Jadi, kenapa tidak?


Letih, Sakit Badan Sebab Bentan Langgar Pantang? Ibu Berpantang Kena Ambil Tahu!

Benarkah tanda tanda masuk angin selepas bersalin seperti sakit badan, kelesuan dan cepat letih, pelupa dan kemurungan berlaku kerana
melanggar pantang
?

Biasanya tanda badan masuk angin ketika berpantang ini dikatakan kerana keadaan yang dikenali sebagai bentan.

Teruskan membaca untuk mengetahui penjelasannya dari sudut perubatan saintifik.

Untuk mendapatkan lebih banyak info tentang Kehamilan, sila dapatkannya
di sini.

Tanda tanda masuk angin selepas bersalin

Jika ibu selepas bersalin mengalami simptom seperti di bawah:

Terasa panas

Rasa penat

Mengalami lemah otot

Sembelit

Terasa menggeletar

Kehilangan ingatan

Mengalami kebimbangan, kegelisahan

Tidak boleh dalam cuaca sejuk

Degupan jantung laju

Kekeja
ngan ot
ot

Hilang konsentrasi

Rasa lemah badan

Pertambahan berat

Biasanya gejala di atas dianggap sebagai tanda badan masuk angin ketika berpantang, betul tak? Oleh itu,
wanita selepas bersalin
 amat disarankan untuk berpantang dengan betul. Namun adakah itu sebenarnya keadaan yang berlaku?

Hakikatnya, dari aspek perubatan keadaan gejala tersebut berlaku kerana keradangan kelenjar tiroid atau
Postpartum thyroiditis
(PPT) pada bahagian leher.

PPT vs tanda tanda masuk angin selepas bersalin

Postpartum thyroiditis
(PPT) atau tiroiditis selepas bersalin adalah keadaan yang agak jarang berlaku. Dianggarkan 5% wanita mungkin mengalami gejala ini sel
epas bersa
lin.

Umumnya, tiroid adalah kelenjar endokrin berbentuk rama-rama yang terletak di bawah bahagian leher.

Fungsi tiroid:

Menghasilkan hormon yang membantu badan menggunakan tenaga

Kekal panas

Memastikan organ seperti otak, jantung dan otot berfungsi sebaiknya

Tiroiditis selepas bersalin ini boleh mengakibatkan hipertiroidisme – paras hormon tiroid tinggi dalam darah dan kadangkala hipotiroidisme – tahap hormon tiroid yang rendah dalam darah.

Biasanya keadaan hipertiroidisme akan berlaku dahulu dan diikuti oleh hipotiroidisme.

Individu berisiko

Wanita dengan
diabetes jenis 1
 atau mereka dengan sejarah disfungsi tiroid berisiko lebih tinggi untuk mengalami tanda tanda masuk angin selepas bersalin PPT.

Mereka yang mempunyai ahli keluarga dengan masalah disfungsi tiroid juga berisiko tinggi untuk mengembangkan keadaan ini.

Kehadiran antibodi
 mikrosomal – antibodi khusus tiroid – juga menjadikan seseorang wanita itu lebih terdedah kepada disfungsi tiroid termasuk tiroiditis selepas bersalin.

Baca juga:

Punca tanda tanda masuk angin selepas bersalin terjadi

Tiroiditis selepas bersalin disebabkan oleh antibodi antitiroid yang menyerang tiroid. Serangan ini menyebabkan tiroid meradang.

Pun begitu, masih tidak terdapat penjelasan tepat mengapa antibodi menyerang tiroid.

Walau bagaimanapun, dipercayai wanita yang mengalami PPT mungkin mempunyai keadaan tiroid autoimun tanpa gejala.

Tanda badan masuk angin ketika berpantang

Tidak dinafikan simptom tiroiditis ini adalah sama dengan
tanda bentan selepas berpantang.

Fasa pertama tiroiditis selepas bersalin – hipertiroidisme. Kebanyakan wanita mungkin tidak melihat atau menyedari sebarang gejala. Fasa ini biasanya berlaku antara satu hingga enam bulan selepas bersalin.

Antara gejala luar biasa pada fasa ini adalah:

Kehilangan
berat badan

Rasa gelisah

Terasa panas

Rasa cemas

Degupan jantung laju

Keguguran rambut yang berlebihan

Memasuki fasa kedua PTT – hipotiroidisme, kebanyakan wanita mula mengesan beberapa simptom.

Fasa ini biasanya berlaku pada empat hingga lapan bulan selepas bersalin. Ia boleh berlanjutan selama setahun dan kemudian hilang dengan sendirinya.

Dalam beberapa kes kecil, ada juga yang kekal mengalami hipotiroidisme sepanjang hayat mereka.

Antara tanda tanda masuk angin selepas bersalin hipotiroid:

Pertambahan berat badan

Keletihan

Kemurungan

Kulit kering

Sembelit

Sakit otot

Tidak menggemari
cuaca sejuk

Jika anda mengalaminya, dapatkan rawatan perubatan segera.

Diagnosis & rawatan

Doktor akan memulakan pemeriksaan dengan mengetahui simptom yang anda alami. Kemudian
sampel darah
 akan diambil untuk menguji tahap hormon tiroid.

Petua hilangkan sakit badan selepas bersalin
 tiroiditis bergantung kepada keterukan keadaan yang dialami seperti:

Wanita dengan gejala ringan akan dipantau. Biasanya tidak diberi sebarang ubat melainkan gejala bertambah teruk

Wanita yang mengalami gejala yang lebih teruk akan diberi rawatan berbeza-beza mengikut fasa keadaan

Wanita yang
mengalami hipertiroidisme
 akan dirawat dengan penyekat beta untuk mengurangkan gejala

Wanita dalam fasa hipotiroid biasanya dirawat dengan terapi penggantian hormon tiroid

Adakah tanda tanda masuk angin selepas bersalin akan kekal?

Walaupun kedengaran menakutkan, usah bimbang kerana dalam kebanyakan kes ia hanyalah keadaan sementara.

Amat penting untuk membenarkan doktor terus memantau tahap tiroid anda semasa janji temu. Doktor mungkin akan dapat mengurangkan sebarang preskripsi ubat sekiranya tiroid kembali kepada tahap fungsi normal.

Individu yang mempunyai keadaan antibodi tiroid positif adalah lebih cenderung untuk meneruskan
fasa hipotiroid
. Mereka juga memerlukan penggantian hormon tiroid sepanjang hayat.

Sekiranya terdapat sebarang keraguan atau kebimbangan mengenai keadaan diri semasa tempoh berpantang, lakukan pemeriksaan doktor bagi mendapatkan kepastian.

Paling penting pastikan anda menjaga kesihatan diri, mengamalkan pengambilan diet seimbang dan menghindari melakukan tugasan rumah yang berat bagi memberi peluang badan untuk pulih sepenuhnya selepas
kelahiran bayi.


Jenis Autisme yang Perlu Anda Ketahui

Gangguan spektrum autisme melibatkan masalah sosial, komunikasi, dan tingkah laku. Masalah ini boleh jadi ringan, teruk, atau sederhana. Diagnosis awal adalah sangat penting dalam autisme kerana rawatan awal dapat membuat perubahan besar. Autisme bukanlah sama sahaja antara kanak-kanak yang menghadapinya. Terdapat beberapa jenis autisme yang berbeza.

Jenis-jenis autisme

Sebelum ini, pakar kanak-kanak membincangkan pelbagai jenis autisme, seperti gangguan autistik, sindrom Asperger, gangguan perkembangan yang tidak spesifik (PDD-NOS). Tetapi sekarang kesemuanya dianggap sebagai ‘gangguan spektrum autisme’. Jika anda atau anak anda pernah didiagnosis dengan salah satu klasifikasi lama berikut, ketahui maksud di sebalik jenis autisme berikut:

1. Sindrom Asperger

Sindrom ini terletak pada spektrum autisme yang lebih ringan. Seseorang yang mempunyai Asperger mungkin sangat pintar dan dapat menangani kehidupan sehariannya dengan normal. Dia mungkin sangat memberi tumpuan kepada topik yang menarik minatnya dan membincangkannya tanpa henti. Tetapi dia mempunyai masalah untuk bersosial.

2.
Pervasive developmental disorder, not otherwise specified (PDD-NOS)

Diagnosis yang sangat panjang ini mengambil kira semua kanak-kanak yang mengalami autisme yang lebih teruk berbanding Simdrom Asperger, tetapi tidak seteruk gangguan autistik.

3. Gangguan Autistik

Istilah ini merujuk kepada autisme yang lebih teruk berbanding Asperger dan PDD-NOS. Ia termasuk jenis simptom yang sama, tetapi pada tahap yang lebih tinggi.

4. Gangguan disintegratif kanak-kanak.

Ini adalah bahagian spektrum paling teruk dan jarang dijumpai. Ia menggambarkan kanak-kanak yang berkembang secara normal dan kemudian tiba-tiba hilang kemahiran sosial, bahasa, dan mental secara mendadak biasanya antara umur 2 dan 4 tahun. Kanak-kanak ini juga sering kali mengalami masalah sawan.

Sindrom Rett bukan lagi jenis autisme

Kanak-kanak dengan sindrom Rett sering mempunyai tingkah laku yang sama dengan autisme, dan sebelum ini sindrom Rett dianggap sebagai gangguan spektrum autisme. Tetapi kajian lanjut mendapati bahawa sindrom ini adalah disebabkan masalah genetik, lantas tidak lagi dianggap sebagai autisme.


Teruja Nak Lakukan Ujian Kehamilan? Pasangan Baru Berkahwin Ambil Tahu Ini Dulu Sebelum Buat!

“Adakah aku mengandung?” Ini merupakan salah satu daripada soalan terpenting dalam hidup seorang  insan yang bergelar wanita. Bagi pasangan yang baharu mendirikan rumah tangga, menimang anak selalunya akan menjadi fokus mereka untuk mengembangkan bilangan ahli keluarga. Oleh sebab itu, kaum Hawa perlulah tahu cara buat ujian kehamilan atau
urine

pregnancy test
 , UPT yang betul.

Semestinya kita akan mahukan jawapan yang paling tepat dan cepat apabila berkaitan dengan kehamilan agar tidak memberikan harapan manis yang palsu.

Bagi para
isteri yang sedang berusaha untuk mengandung
, pengalaman mengambil ujian kehamilan sememangnya boleh menjadi mendebar dan mengujakan!

Pada zaman moden ini, semua benda serba-serbi mudah dan cepat! Malah, cara buat ujian kehamilan juga tidaklah
complicated
. Sebenarnya, ia di hujung jari anda!

Ujian kehamilan
boleh dilakukan hanya di rumah
 menggunakan UPT dan yang paling
best,
ia juga boleh dibeli di mana-mana farmasi atau
supermarket
berdekatan anda.

Untuk mendapatkan lebih banyak info tentang Kehamilan, sila dapatkannya
di sini.

Kenali kit ujian kehamilan

Ujian ini boleh dilakukan sama ada di rumah mahupun klinik. Ia berfungsi dengan
mengesan kehadiran hormon kehamilan
 iaitu
human chorionic gonadotrophin
(hCG) di dalam air kencing anda.

Sel-sel yang membentuk plasenta akan merembeskan HCG dan ia boleh dikesan dalam air kencing kira-kira 6 hingga 14 hari selepas berlakunya proses persenyawaan.

Cara buat ujian kehamilan cukup mudah kerana anda hanya perlu kencing pada kayu penguji tersebut.

Selain daripada cara itu, anda juga boleh mengumpulkan air kencing dan letak ke dalam bekas kecil lalu mencelupkan alat penguji ke dalamnya.

Anda juga mungkin diberikan pilihan lain dengan menggunakan alat penitik. Ia berfungsi dengan cara menitikkan sedikit sampel air kencing ke atas alat tersebut.

Masa bagi mendapat keputusan juga berbeza mengikut jenis-jenis alat ujian, jenama dan cara buat ujian kehamilan.

Bagi membaca keputusan, anda sama ada akan melihat perubahan melibatkan warna atau simbol pada alatan tersebut.

Bagi ujian kehamilan yang menggunakan teknologi terbaharu, penggunaannya lebih mudah kerana ia akan terus menyatakan jawapan pada alatan tersebut sama ada anda
“pregnant” (hamil)
atau
“not pregnant”
(tidak hamil).

Kit ujian kehamilan ini boleh diperoleh tanpa sebarang preskripsi doktor. Selain itu, ia murah dan sangat senang untuk digunakan.

Namun, sebelum anda mengambil ujian kehamilan, pastikan anda fahami dan melakukan perkara-perkara ini terlebih dahulu!

Baca juga:

Pelik, Ada Simptom Hamil Tapi Keputusan UPT Negatif, Kenali Apa Itu Kehamilan Palsu

Tak Sabar Tunggu 14 Hari Untuk Buat Ujian Kehamilan? Ini Tanda Persenyawaan Berjaya!

Cara buat ujian kehamilan bagi kaum wanita

1. Jangan minum air terlalu banyak

Pastikan anda
tidak meminum air dalam kuantiti yang banyak
 terutamanya apabila anda ingin melakukan ujian kehamilan ini.

Ini kerana, apabila kandungan air di dalam air kencing terlampau banyak, ia boleh mengganggu atau mengubah ketepatan keputusan kehamilan dan mungkin menghasilkan keputusan yang salah.

2. Cara buat ujian kehamilan – Lakukan di waktu pagi hari.

Ambil ujian kehamilan apabila anda mahu kencing pada belah pagi setelah bangun daripada tidur.

Ini kerana kandungan HCG akan berada pada tahap yang paling optimum untuk dikesan pada alat ujian kehamilan tersebut.

Namun jika anda terlupa untuk melakukan pada waktu pagi, pastikan anda tidak kencing sekurang-kurangnya dalam tempoh 4 jam sebelum melakukan ujian ini.

3. Jangan
rushing
untuk mengambil ujian kehamilan, tunggu dulu!

Kajian mengatakan bahawa wanita harus
menunggu lebih kurang 5 ke 10 hari
 selepas
period
anda secara rasminya lambat daripada tarikh yang sepatutnya.

Ini bagi memastikan hasil ujian itu benar-benar tepat kerana tahap kandungan HCG selalunya boleh dikesan di dalam air kencing lebih kurang 10 hari selepas mengandung.

Jika anda lakukan sebelum tempoh itu, kebarangkalian untuk
keputusan ujian menjadi negatif
 adalah tinggi walaupun anda mungkin sebenarnya hamil.

Namun jika keputusan masih negatif, cuba lagi setelah beberapa hari kerana mungkin pada masa itu kandungan HCG masih belum meningkat.

Konklusi

Jika anda disahkan hamil setelah mengambil ujian UPT, tahniah!

Pastikan anda segera melakukan temu janji bersama doktor untuk
membuka buku
pink
bagi bakal ibu serta mendapatkan khidmat nasihat berkenaan kehamilan.

Hasil ujian kehamilan yang anda lakukan di rumah itu akan dipastikan semula oleh doktor anda bagi mengesahkan kesahihan keputusan tersebut sama ada dengan melakukan ujian darah atau ujian fizikal.

Kemudian pastikan anda
mengikut dan mengamalkan kesemua arahan dan nasihat doktor
 agar anda dapat merasai pengalaman hamil yang selamat dan sihat.


Rubella Boleh BERJANGKIT, Ibu Kena Pantau Simptom Ini Pada Si Kecil

Penyakit rubella adalah penyakit virus yang boleh terjadi kepada anak terutamanya jika tidak mendapat suntikan vaksin rubella. Jom fahami lebih lanjut mengenai keadaan ini dan cara rawatannya.

Untuk mendapatkan lebih banyak info tentang Keibubapaan, sila dapatkannya
di sini.

Fahami penyakit rubella & puncanya

Rubella merupakan penyakit virus yang
menyebabkan demam
 ringan dan ruam kulit.

Ia turut dikenali sebagai campak Jerman (
German measles
), tetapi tidak berlaku disebabkan virus sama yang menjadi
punca campak
 – rubeola, sebaliknya berpunca daripada virus rubivirus.

Rubella boleh menular
melalui titisan air dalam udara keluar daripada mulut, hidung dan tekak daripada seorang individu kepada yang lain dengan cara bersin, batuk mahupun bercakap.

Ia juga menular melalui sentuhan. Contohnya,
anak menyentuh permukaan yang tercemar
 dengan titisan dijangkiti seperti meja, kemudian menyentuh mata, mulut atau wajah mereka.

Bagi bayi dan kanak-kanak yang terkena virus ini biasanya hanya akan mengalami ruam ringan dan beberapa
gejala pernafasan
.

Namun ia boleh menjadi jangkitan berbahaya apabila ia disebarkan daripada ibu hamil kepada bayi dalam kandungan sehingga mengakibatkan keguguran atau
kecacatan kelahiran
.

Manakala, seorang bayi yang dilahirkan dengan rubella dianggap berjangkit sehingga
berusia setahun
.

Seorang kanak-kanak lebih berisiko tinggi
mendapat rubella
 jika berada di sekitar individu yang menghidapnya dan tidak mendapat
suntikan vaksin
 rubella.

Simptom penyakit rubella

Tempoh masa 14 hingga 21 hari diperlukan untuk kanak-kanak dijangkiti rubella menunjukkan simptomnya, seperti:

Berasa tidak sihat

Demam ringan antara 37.2°–37.8°C

Hidung berair

Cirit-birit

Kemudian
ruam akan muncul
, bermula di wajah sebagai ruam merah jambu dan merebak ke bahagian tubuh lain.

Simptom lain penyakit rubella adalah:

Bengkak dan sakit kelenjar

Sakit kepala

Hilang selera makan

Mata merah

Merawat penyakit rubella

Rawatan yang akan diberikan bergantung kepada tahap keterukan keadaan anak, gejala, usia serta kesihatan keseluruhan.

Antibiotik tidak dapat mengubati rubella kerana ia hanya berfungsi melawan bakteria dan bukannya virus.
Jika tidak didasari oleh
masalah kesihatan
 lain, rubella akan sembuh dengan sendirinya dalam tempoh masa 5 hingga 10 hari.

Umumnya, matlamat untuk melakukan rawatan adalah bagi membantu mengurangkan gejala dan mengatasi ketidakselesaan yang dirasai.

Rawatan boleh merangkumi:

Memberikan anak rehat secukupnya

Memastikan
pengambilan cecair harian
 mencukupi

Untuk meredakan ketidakselesaan, ibu boleh memberikan anak acetaminophen atau ibuprofen. Tetapi hanya kepada anak yang
berusia 6 bulan ke atas
, melainkan atas nasihat doktor.

Jangan pernah sesekali memberikan aspirin kepada anak yang dijangkiti penyakit virus, kerana boleh mengakibatkan
masalah kesihatan
 serius yang dikenali sebagai sindrom Reye.

Baca juga:

Komplikasi penyakit rubella

Seperti yang dinyatakan pada awal perkongsian artikel ini, bayi dan kanak-kanak yang dijangkiti rubella biasanya hanya akan mengalami ruam dan kesan sampingan ringan.

Sebaliknya ia amat berbahaya bagi wanita hamil yang bersentuhan dengan individu dijangkiti rubella kerana boleh mengakibatkan keguguran.

Malahan, seorang anak yang dijangkiti rubella ketika di dalam kandungan boleh m
engalami
kecacatan kelahiran
 yang serius dikenali sebagai sindrom rubella kongenital.

Antara tanda-tanda sindrom rubella kongenital yang boleh dikenal pasti adalah:

Katarak pada mata

Pekak

Masalah jantung

Masalah pembelajaran

Kelewatan tumbesaran

Hati dan limfa membesar

Luka pada kulit

Masalah pendarahan

Seorang wanita hamil yang merasakan diri terdedah kepada jangkitan penyakit rubella perlu mendapatkan rawatan perubatan segera!

Langkah pencegahan dengan vaksin rubella

Rubella dapat dicegah dengan
pemberian vaksin
 rubella. Vaksin ini sering diberikan sebagai sebahagian daripada kombinasi vaksin. Vaksin tersebut akan merangkumi perlindungan terhadap campak, beguk dan rubella (MMR).

Berdasarkan Program Imunisasi Kebangsaan, suntikan pertama dos vaksin MMR akan diberikan ketika anak berusia 9 bulan dan dos kedua semasa
berusia setahun
.

Manakala pada usia 7 tahun, anak akan menerima suntikan MR yang merupakan dos booster yang memberi perlindungan terhadap measles (campak) dan rubella.

Sekiranya anak dijangkiti penyakit rubella, anda boleh membantu mencegah penularannya dengan memastikan mereka tidak hadir ke sekolah atau dihantar ke
pusat asuhan
 untuk tempoh seminggu setelah munculnya ruam.

Berundinglah dengan doktor untuk mendapatkan lebih banyak panduan dan cara penjagaan yang sewajarnya.

Pemeriksaan doktor

Sekiranya berasakan anak mungkin dijangkiti penyakit rubella atau terdedah kepadanya, mahupun anda sendiri mempunyai tanda-tanda jangkitan seperti yang dinyatakan di atas, hubungi doktor segera.

Jika anda sedang merancang untuk hamil, pastikan bahawa diri sudah menerima suntikan vaksin MMR.

Sekiranya sedang hamil dan dijangkiti rubella, terutamanya ketika trimester pertama, berbincang dengan doktor tentang rawatan terbaik untuk anda. Ini kerana virus tersebut boleh mengakibatkan kematian atau
kecacatan kelahiran
 yang serius pada janin.

Dijangkiti rubella semasa mengandung adalah penyebab anak mengalami pekak kongenital yang paling biasa berlaku.

Sekiranya anda tidak pasti sama ada sudah menerima suntikan vaksin rubella atau tidak dan mungkin terdedah kepada virus tersebut, hubungi doktor segera. Pemeriksaan ujian darah dapat membantu.


Ramadan Makin Hampir! Nak Turunkan Berat Semasa Puasa? Ikut Diet Keto Ini!

Pernah cuba tak menu keto diet Malaysia? Ia sesuai diamalkan mereka yang ingin
menguruskan badan
, lagi-lagi semasa Ramadan kerana dalam diet ini ada disyorkan
untuk berpuasa
.

Teruskan membaca perkongsian artikel ini untuk mengetahui lebih mendalam mengenai diet ini.

Untuk mendapatkan lebih banyak info tentang Pemakanan, sila dapatkannya
di sini.

Apa itu diet keto?

Sebelum kita mengetahui apakah menu keto diet Malaysia yang sesuai untuk anda cuba, ini yang perlu anda fahami terlebih dahulu mengenai diet keto.

Diet ketogenik atau keto merupakan
diet rendah karbohidrat
, tinggi lemak yang menawarkan pelbagai manfaat kesihatan.

Diet ini dikatakan bukan sahaja membantu
menurunkan berat badan
, bahkan meningkatkan tahap kesihatan kerana mempunyai manfaat terhadap diabetes, kanser, epilepsi dan
penyakit Alzheimer.

Ia melibatkan pengurangan pengambilan karbohidrat secara drastik dan menggantikannya dengan lemak. Pengurangan ini meletakkan tubuh dalam keadaan metabolik yang disebut ketosis.

Apabila ini berlaku, badan menjadi sangat cekap untuk membakar lemak untuk tenaga.

Baca juga:

Proses ketosis, ini yang perlu diketahui

Ia merupakan keadaan semula jadi proses metabolik. Apabila mencapai ketosis, tubuh membakar lemak tersimpan dan bukannya glukosa.

Ketosis membantu seseorang untuk menyingkirkan lemak yang tidak diingini kerana badan mula memecahkan simpanan lemak dan bukannya bergantung kepada karbohidrat untuk tenaga.

Terdapat juga kajian yang mencadangkan ketosis membantu menyekat selera makan seseorang, sekali gus menggalakkan penurunan berat badan.

Untuk mencapai tahap ketosis tidaklah semudah yang disangka. Ini kerana anda mungkin perlu mengikuti dan mengamalkan diet keto.

Jika anda ingin mencuba menu keto diet Malaysia ini
dalam bulan Ramadan
, ia akan menjadi diet ketofastosis.

Memahami diet ketofastosis

Merupakan diet gabungan ketogenik dan fastosis. Diet keto adalah diet rendah karbohidrat manakala fastosis berpuasa untuk ketosis. Apabila digabungkan terdapat peraturan untuk berpuasa dalam keadaan ketosis.

Fasa ketosis adalah apabila badan mendapat sumber tenaga daripada lemak. Kebiasaannya sebelum diet, sumber tenaga diperolehi daripada kalori karbohidrat.

Bezanya antara diet ketogenik dan diet fetofastosi ialah proses berpuasa, di mana diet keto tidak melibatkan peraturan makanan ketat atau berpuasa seperti ketofastosis.

Namun kedua-duanya masih mengekalkan peraturan komposisi makanan dalam bentuk lemak (80%), protein (15%) dan karbohidrat (5%).

Bukan hanya
membantu mengurangkan berat
, bahkan diet ini juga berguna untuk rawatan neurosis seperti epilepsi.

Sesuai untuk penghidap diabetes

Mengamalkan diet ketofastosis juga dikatakan sesuai untuk
pesakit kencing manis
 apabila ia boleh meningkatkan sensitiviti insulin.

Apabila insulin berfungsi lebih sensitif, adalah baik untuk proses pengambilan ubat diabetes dihentikan – khususnya buat
penghidap diabetes jenis 2.

Pun begitu, kekurangan diet ketofastosis ini adalah ia boleh mengakibatkan risiko kawalan gula darah yang rendah. Kesannya pesakit diabetes yang menjalani diet ketofastosis akan berasa letih, lemah dan hipoglikemia akibat berpuasa.

Ketofastosis juga tidak disyorkan kepada
wanita hamil
 dan mereka yang perlu makan secara teratur.

Amnya, untuk mengamalkan diet ketofastosis ini ia perlulah dilakukan secara berperingkat kerana tubuh memerlukan penyesuaian.

Ini bermakna anda disarankan menjalani diet keto terlebih dahulu dan kemudian menambah peraturan berpuasa atau ketofastosis.

Jadi anda sudah faham apa yang dimaksudkan dengan keto diet dan ketofastosis, jom ketahui apakah jenis makanan yang sesuai dimakan bagi mereka yang ingin mengamalkan diet ini.

Jenis makanan boleh dimasukkan dalam menu keto diet Malaysia

Berikut adalah makanan sihat untuk dimakan semasa diet ketogenik:

Protein haiwan

Makanan laut

Daging dan ayam

Telur

Tenusu & produk alternatif

Keju rendah karbohidrat seperti cheddar, mozzarella, keju kotej dan parmesan

Yogurt Greek

Susu berasaskan tumbuhan tanpa gula seperti soya, badam dan santan

Krim dan separuh-separuh. Krim adalah bahagian susu segar berlemak yang diasingkan semasa pemprosesan susu. Separuh-separuh diperbuat daripada 50% krim dan 50% susu penuh

Masukkan sayuran dalam menu keto diet Malaysia

Sayuran berdaun hijau seperti bayam, salad dan kubis. Herba seperti oregano, parsli,
rosemary
 boleh digunakan sebagai penambah rasa tanpa karbohidrat

Lada

Labu musim panas seperti labu kuning dan zucchini

Sayuran tinggi lemak seperti avokado

Sayuran tidak berkanji seperti asparagus, brokoli, kubis bunga, cendawan dan timun

Makanan berasaskan tumbuhan

Kekacang dan bijian

Buah beri

Coklat gelap dan serbuk koko

Lemak dan minyak

Minyak zaitun

Mentega dan minyak sapi

Minuman

Kopi dan teh tanpa gula

Alternatif kepada soda –
sparkling water
 tanpa gula

Nasi goreng bunga kubis, menu keto diet Malaysia sempena Ramadan

Dikatakan menu paling sesuai untuk pengamal diet keto kerana tidak menggunakan nasi.

Bahan-bahan:

2 cawan – Kubis bunga diparut

5 biji – Cili api

2 ulas – Bawang putih

½ biji labu – Bawang besar

2 sudu besar – Ikan bilis

Garam

Cara-caranya:

Panaskan minyak.

Tumis bahan-bahan tumbuk. Apabila telah naik bau, tambahkan garam. Kacau semuanya hingga sebati.

Akhir sekali masukkan kubis bunga yang telah diparut. Goreng hingga sayuran ini masak.

Tutup api. Ia enak dihidangkan semasa panas.

Tuntasnya

Walaupun pendekatan rendah karbo tampak agak ketat, khususnya pada permulaan, namun menu keto diet Malaysia membantu dalam penurunan berat, kawalan gula dan manfaat kesihatan lain.

Sebaiknya, berundinglah dengan doktor dahulu untuk mengetahui sama ada anda sesuai mencubanya atau tidak.


Tips Lulus Minum Air Gula Dengan Cemerlang Buat Bakal Ibu, Confirm Tak Kena Ulang!

Aduh, berdebarnya apabila dimaklumkan perlu minum air gula, risau termuntah nanti. Tenang ya bakal ibu, dalam artikel ini ada tips lulus minum air gula dengan mudah.

Untuk mendapatkan lebih banyak info tentang Kehamilan, sila dapatkannya
di sini.

Tujuan minum air gula

Sebelum mengetahui mengenai tips minum air gula supaya tidak sangkut, ayuh kita fahami dahulu tujuan ujian ini dilakukan.

Ujian toleransi glukosa atau lebih dikenali dengan nama singkatan GTT –
glucose tolerance test,
 dapat membantu mengukur tahap glukosa di dalam tubuh badan individu dengan hanya
minum air gula
sahaja.

Tujuan GTT dilakukan adalah bertujuan untuk mengesan dan mendiagnosis sama ada wujud risiko
diabetes ketika hamil
 bagi seorang wanita.

Secara umumnya, tempoh 2 jam GTT membolehkan doktor melihat bagaimana tubuh memproses glukosa.

Bagi individu sihat, tahap glukosa darah akan meningkat setelah makan makanan bergula dan kembali normal setelah badan menyerap gula.

Sebaliknya bagi penghidap diabetes, kadar gula dalam darah akan kekal tinggi. Inilah tahap ukuran bagi proses minum air gula ketika hamil.

Sekiranya anda muntah semasa prosedur GTT ini, ujian perlu dilakukan semula. Oleh sebab itu, amat penting untuk bakal ibu bersedia secara mental dan fizikal untuk menghadapi prosedur ini.

Jom kita ketahui tips lulus minum air gula dengan cemerlang!

Tips lulus minum air gula

Berikut beberapa perkara yang perlu dilakukan agar tidak perlu mengulangi kembali ujian air gula ini:

1. Puasa bermula sebelum 10 malam

Anda perlu berpuasa sebelum
check up
 hinggalah keesokan harinya. Malah, ibu hamil juga disyorkan
minum air masak
 sebanyak mungkin dan menjamah kurma.

Berapa jam perlu puasa sebelum minum air gula
? Sebaiknya anda mula berpuasa pada jam 10 malam.

Dalam tempoh berpuasa ini, hanya air kosong sahaja yang dibenarkan untuk diminum. Ini hanya dibolehkan sebelum anda minum air gula.

Tips minum air gula supaya tidak sangkut #2. Pergi klinik sebelum jam 8 pagi

Sebaiknya anda tiba
di klinik lebih awal
 dan mengambil nombor giliran. Ini dapat mengelak daripada menunggu lama dan beratur panjang untuk minum air gula.

3. Ambil darah

Sebelum minum air gula,
nurse
 akan mengambil bacaan darah anda terlebih dahulu. Prosedur ini dikenali sebagai
fasting blood sugar.

Baca juga:

4. Minum dengan cepat, tips lulus minum air gula

Air gula yang diberikan itu biasanya suam dan senang untuk dihabiskan jika anda mendapat giliran awal.

Tetapi jika datang lambat, air gula akan menjadi sedikit sejuk yang menyebabkan ia likat sekali gus membuatkan
anda mual
.

Tips minum air gula supaya tidak sangkut paling penting adalah untuk minum tanpa berhenti. Ini kerana apabila berhenti walaupun seketika, dikhuatiri anda akan susah untuk menghabiskannya.

Jadi sebelum mula minum, tarik nafas dalam-dalam. Semasa minum pula, tahan nafas supaya anda tidak terbau air gula tersebut.

5. Berkumur

Selepas minum,
berkumurlah
. Ini dapat membantu menghilangkan semua sisa gula di dalam mulut.

6. Perlu tunggu 2 jam

Setelah selesai minum segelas air gula, anda perlu menunggu selama dua jam
untuk jururawat
 mengambil
bacaan selepas minum air gula
 –
2-hour postprandial.

Dalam tempoh ini anda disarankan untuk berehat di klinik sahaja dan
jangan mengambil sebarang makanan
. Bahkan untuk minum air kosong juga tidak dibenarkan untuk tempoh 2 jam ini.

Tips lulus minum air gula #7. Berasa mula

Jika mula berasa mual semasa tempoh menunggu ini, sapukan sebarang minyak angin.

Anda juga boleh mencuba titik tekanan P-6 atau
Neiguan
bagi
melegakan loya
. Titik tekanan P-6 ini terletak pada jarak 3 jari daripada pergelangan tangan.

Halakan telapak tangan ke wajah.

Kemudian letakkan 3 jari pertama daripada tangan sebelah lagi pada pergelangan tangan.

Letakkan ibu jari pada titik bawah jari telunjuk antara dua tendon besar – urat yang menghubungkan otot ke tulang.

Lakukan tekanan kuat tetapi tidak menyakitkan
bersama urutan
 untuk tempoh 2-3 minit.

Semoga tips minum air gula supaya tidak sangkut ini bermanfaat untuk anda. Selamat mencuba petua diberikan.


Ketahui Saiz Bra Anda yang Betul

T
erdapat kira-kira 75% atau 80% daripada semua wanita memakai saiz bra (pakaian dalam) yang salah. Oleh kerana badan berubah sepanjang masa apabila anda kehilangan atau menambahkan berat badan, apabila kita kehilangan atau membina otot dengan senaman, kehamilan atau penyusuan. Jadi walaupun anda memakai saiz yang tepat sekarang, anda mungkin memerlukan perubahan pada masa depan.

Perlukah anda mengukur?

Ia agak sukar untuk mengukur saiz bra, terutamanya jika anda memakai bra yang tidak kemas dengan baik. Disebabkan itu dinasihatkan supaya menyemak panduan penyelesaian masalah terlebih dahulu kerana ia titik permulaan yang terbaik.

Kekemasan bra adalah seni, bukan sains

Tubuh wanita adalah berbeza, disebabkan itu sistem pengukur tidak akan memberikah hasil terbaik untuk semua orang. Ia membantu mengukur saiz lilitan (
band size
).

Jika anda perlu mengukur

Kadang-kadang hanya perlu titik permulaan. Dalam kes itu, anda boleh mulakan di sini. Sekiranya anda sudah mempunyai bra, biasanya lebih tepat untuk menggunakan senarai semak bra dan penyelesaian masalah Q & A. Sekiranya anda perlu bermula dari awal, berikut adalah asas-asas ukuran pengukuran bra.

Mengukur saiz lilitan

Terdapat dua langkah untuk mengukur saiz lilitan.

Bawa pita pengukur dari bahagian belakang ke depan, bawanya ke tengah dada dan melalui bawah lengan anda.
Jika anda mendapat nombor ganjil, bundarkan ke nombor seterusnya untuk mendapatkan saiz lilitan.

Ukur di bahagian bawah lilitan anda, secara langsung di bawah payudara dan di seluruh tulang belakang anda. Selepas itu, anda bawa pita pengukur anda dari belakang ke hadapan. Sekali lagi, bulat ke nombor seterusnya seterusnya untuk mendapatkan saiz band anda jika anda mendapat nombor ganjil.

Mengukur saiz cawan

Langkah pertama anda mungkin memberitahu saiz lilitan yang salah. Saiz cawan ini menjadi lebih subjektif. Caranya:

Ukur longgar bahagian payudara paling penuh/padat dengan pita mengelilingan belakang dan bawa ke hadapan.

 Kurangkan pengukuran lilitan anda (dari langkah 1) dari ukuran dada ini. Perbezaan mengira saiz bra anda, setiap inci mewakili saiz cawan. Sebagai contoh, jika anda mengukur saiz llilitan 34 inci dan saiz cawan 36 inci, perbezaannya adalah 2, yang akan menunjukkan cawan B.

Mengenai saiz bra: Penukaran saiz

Kebanyakan bra yag cantik adalah daripada pereka UK dan Eropah.

Sekiranya anda memakai saiz cawan DD atau ke atas, anda perlu menyemak keterangan gaya bra dengan teliti untuk melihat sama ada saiz UK atau Eropah.


Ini Panduan Potong Kuku Macam Salun, Mesti Cantik Kuku Nanti, Cubalah!

Nak potong kuku jari sebenarnya ada caranya yang tersendiri. Jom ketahui cara memotong kuku yang betul agar kelihatan kemas seperti di salun, barulah cantik!

Untuk mendapatkan lebih banyak info tentang Kesihatan Kulit, sila dapatkannya
di sini
.

Ketahui cara memotong kuku jari

Walaupun
mendandan kuku
 dianggap rutin penjagaan diri yang mudah tetapi sebenarnya ia penting dan perlu dititikberatkan.

Ini kerana kuku yang pendek dan cantik potongan bukan sahaja tampak kemas, bahkan kurang berkemungkinan menyimpan kotoran dan bakteria, yang menjadi punca jangkitan.

Untuk potongan
kuku tangan dan kaki
 yang kemas dan betul, ikuti langkah berikut:

Cara memotong kuku jari #Persediaan yang perlu dilakukan

1. Basuh tangan dan kaki

Rendam kuku selama beberapa minit sebelum memotongnya – untuk melembutkan dan menjadikan kuku lebih mudah dipotong. Kemudian keringkan tangan dan kaki.

Anda boleh mula memotong semasa kuku masih basah, tetapi ia lebih disarankan apabila kuku kering, terutamanya
kuku kaki
 yang cenderung lebih tebal dan keras pada ibu jari kaki.

Cara memotong kuku #2. Pilih alat pemotong

Anda boleh menggunakan
pengetip kuku atau gunting manikur.
 Ia bergantung kepada keselesaan anda.

3. Pastikan alat pemotong kuku bersih

Jika boleh, sediakan alat
pemotong kuku sendiri dan berasingan
 untuk kuku tangan dan kaki.

Basuh alatan dengan

disinfektan untuk kebersihan. Menggunakan sabun pencuci pinggan mangkuk atau sabun antibakteria juga berkesan – rendamkan alat pemotong kuku selama 10 minit dalam mangkuk berisi air panas bersabun.

Baca juga:

4. Berwaspada dengan persekitaran tempat memotong kuku

Sediakan tempat untuk meletakkan kuku yang telah dipotong bagi mengelakkan ia daripada berselerak di lantai.

Elakkan daripada memotong kuku berhampiran dengan individu yang sedang berbual atau kuku mungkin ‘melompat’ dan masuk ke dalam mulut mereka.

Cara memotong kuku

1. Potong dengan kerap

Kuku tumbuh kira-kira 2.5mm setiap bulan, bermakna ia akan mengambil masa 3-6 bulan untuk tumbuh sepenuhnya.

Jika anda
kerap memotong kuku
 jari – contohnya, 1-2 kali seminggu – anda tidak perlu risau kuku akan panjang.

Sekiranya berasa sakit pada tepi kuku, ia mungkin disebabkan
kuku yang tumbuh ke dalam
 (
ingrown nail
). Jika boleh, sila potong kuku sebelum ia tumbuh terlalu dalam, tetapi cara terbaik adalah untuk mendapatkan pemeriksaan doktor.

2. Potong kuku

Tujuan memotong kuku adalah untuk membuang kuku berwarna putih yang tumbuh pada hujung kuku.

Jika boleh potong kuku selurus yang boleh dan sedikit berlekuk pada hujungnya. Ini bertujuan untuk mengurangkan risiko kuku tumbuh ke dalam.

3. Potongan kecil

Sebaiknya, potong kuku dengan menghasilkan banyak potongan kecil. Elakkan daripada memotong kuku dengan sekali potongan sahaja.

4. Cara memotong kuku jari kaki

Gunakan kaedah yang sama untuk memotong kuku kaki.

Disarankan untuk menggunakan pemotong yang lebih besar kerana
kuku kaki
 biasanya lebih tebal.

Kuku kaki secara semula jadi berbentuk bujur dan satu potongan cenderung meratakan bujur tersebut. Jadi sebaiknya lakukan potongan beberapa kali.

Mulakan pada 1 bahagian dan berakhir kepada bahagian bertentangan.

Sekiranya boleh, gunakan set pemotong kuku yang berasingan untuk kaki dan tangan bagi menghindari penularan bakteria antara kedua-dua bahagian tubuh ini.

Cara memotong kuku #5. Jangan potong berlebihan

Ada kalanya anda mungkin akan berasa perlu untuk memotong lagi kuku.

Tetapi jika potongan kuku dilakukan terlalu dalam, tindakan tersebut boleh mendedahkan kulit sensitif di bawah kuku dan
meningkatkan risiko jangkitan.

Pengikir kuku

1. Pertimbangkan untuk mengikir kuku jari (
filing nails
)

Anda tidak perlu mengikir atau membentuk kuku, tetapi proses ini akan membantu menjadikan bentuk kuku tepat seperti diingini.

Ada kalanya, tepi kuku yang dipotong boleh menjadi bergerigi, jadi mengikirnya adalah pilihan terbaik. Ia boleh mengurangkan risiko kuku tersangkut pada pakaian dan
kuku boleh patah
, selain memberikan bentuk yang licin.

2. Tunggu sehingga kuku kering

Sebaiknya tunggu sehingga kuku kering dan tidak lembut.

Mengikir dalam keadaan kuku basah akan menyebabkan kuku lebih bergerigi dan kasar apabila ia kering.

Di samping itu, tindakan tersebut juga boleh mengakibatkan
kuku pecah dan retak.

3. Mengikir kuku

Lakukan proses ini secara perlahan dan mulakan daripada tepi kuku ke tengah.

Gunakan bahagian pengikir yang kasar dan membentuk kuku terlebih dahulu jika banyak kuku yang perlu dibuang. Kemudian gunakan pengikir lebih halus untuk melicinkan kuku.

Kuku seharusnya berbentuk hampir segi tiga atau ovul, tetapi tidak runcing. Ini bertujuan untuk mengelakkan kuku daripada pecah.

4. Periksa hasil

Semasa memotong atau mengikir, periksa kuku secara berkala untuk memastikan semuanya sama bentuk dan kepanjangan.

Jangan lupa untuk
pastikan kuku licin
 atau ia akan menyusahkan kehidupan harian apabila kuku kerap tersangkut pada baju.

Selamat mencuba dan semoga kuku anda akan lebih cantik dan kemas selepas mencuba tip di atas!


Sarapan Percuma Untuk Murid Sekolah Rendah, Ini Jenis Makanan yang Disarankan

Kerajaan Malaysia melalui Kementerian Pendidikan akan memperkenalkan inisiatif baharu penyediaan sarapan percuma untuk semua murid sekolah rendah bermula Januari 2020. Untuk pengetahuan anda, kerajaan akan memperuntukkan sebanyak RM2 hingga RM3 bilion setahun untuk keperluan sarapan percuma bagi 2.7 juta pelajar sekolah rendah.

Kami pasti anda juga pasti bersetuju dengan inisiatif sarapan percuma yang diusahakan oleh kerajaan ini. Namun, apakah menu yang sesuai untuk sarapan percuma ini atau sarapan yang anda bekalkan untuk anak anda?

Usaha positif inisiatif sarapan percuma

Menteri Pendidikan menyatakan bahawa inisiatif tersebut adalah sebagai satu langkah untuk memastikan agar
semua pelajar kekal sihat dan cergas semasa dalam proses pengajaran dan pembelajaran
.

Menurut beliau lagi, penyediaan sarapan percuma tidak bergantung kepada ketersediaan makanan semata-mata, tetapi jenis makanan yang dihidangkan juga amat dititikberatkan agar murid
mendapat sarapan pagi yang sihat dan berkhasiat
.

Inisiatif ini amat dipuji kerana ia dapat membantu kanak-kanak
untuk mendapatkan makanan tanpa perlu
skip
 sarapan pagi. Ia juga membantu mengurangkan beban keluarga kanak-kanak yang kurang berkemampuan terutama bagi mereka yang dikategorikan sebagai kelompok B40.

Cadangan menus sarapan percuma atau bekalan untuk kanak-kanak sekolah

Bagi ibu bapa yang mengambil berat mengenai pemilihan makanan anak-anak tetapi tidak mengetahui apakah jenis sarapan yang sesuai dan berkhasiat untuk mereka, anda boleh cuba kombinasi cadangan sarapan di bawah.

#1. Roti dan sapuan mentega atau marjerin + susu rendah lemak

Anak anda akan mendapat bekalan tenaga di pagi hari daripada sumber karbohidrat dan sedikit kandungan lemak daripada mentega atau marjerin.
Susu membantu mengenyangkan perut anak anda
 selain bagus untuk kekuatan tulang.

#2. Bubur nasi bersama ayam + air teh kurang gula

Bubur nasi yang mengandungi kesemua komponen penting nutrisi seperti karbohidrat, vitamin dan protein dapat membekalkan tenaga yang diperlukan oleh anak anda.
Air teh dengan kandungan gula yang sedikit
 amat sesuai dengan bubur nasi.

#3. Bijirin dan hirisan buah + susu rendah lemak

Bijirin adalah satu daripada menu sihat yang mudah untuk disediakan
. Hanya tuangkan bijirin ke dalam mangkuk bersama dengan air susu rendah lemak. Anda boleh juga menambahkan hirisan buah seperti pisang atau kekacang untuk menjadikannya lebih lazat.

#4. Sandwic telur dan mayonis + susu coklat

Ini juga merupakan salah satu menu sihat untuk anak anda. Sandwic juga boleh ditambah sayur bagi melengkapkan kandungan nutrisi dan vitamin yang diperlukan. Kehadiran susu coklat pasti menarik minat anak anda.

#5. Lempeng atau pankek bersama hirisan pisang + jus buah.

Lempeng atau pankek mengandungi kurang kandungan gula, dan lebih enak dimakan bersama hirisan buah seperti pisang. Anda boleh menambahkan sedikit kuah cicahan seperti kari atau yogurt jika ingin lebih kreatif.
Pastikan jus buah tidak ditambah gula
 bagi memastikan ia kekal sebagai minuman yang sihat.

Kesimpulan

Sekiranya anak anda tidak terbiasa dengan menu-menu di atas, anda masih boleh menyediakan menu yang mereka gemar
seperti nasi goreng atau nasi lemak
. Walau bagaimanapun, cuba kurangkan
portion
 atau bahagian makanan tersebut dan perlahan-lahan bertukar kepada menu yang lebih sihat seperti yang di atas.

Anda juga boleh menjadikan nasi goreng anda lebih berkhasiat dengan meletakkan sumber protein yang mencukupi seperti ayam atau telur, tambahkan sayur-sayuran selain mengurangkan penggunaan garam, kicap dan minyak semasa menumis.

Baca juga:

Keliru Nak Sarapan Apa? Jom Try Menu Sarapan Pagi Yang Sihat Dan Sedap Ini

Anda Tahu, Mengapa
 Sarapan Pagi
 Adalah Makanan Yang Paling Penting Setiap Hari?

Ambil Sarapan Boleh Tingkatkan Pencapaian Anak

Jangan Makan 10 Jenis Makanan Ini Semasa Sarapan Pagi

Sarapan: Apakah Makanan Yang Perlu Anda Elakkan?


Bontot Kuali Hitam Berkerak? Buat 5 Petua 'Confirm' Jadi Ini, Kuali Pasti Berkilat Macam Beli Baru!

Bontot kuali akan mula berkerak dan menjadi hitam apabila sudah lama tidak disental. Walaupun kerap dicuci dengan sabun berkali-kali, jelaga hitam tersebut masih melekat pada dasar periuk atau kuali jika tidak dibuat dengan teknik yang betul. Kami kongsikan di sini beberapa kaedah atau cara bersihkan bontot kuali yang pasti menjadi.

Untuk mendapatkan lebih banyak info berkenaan Habit Sihat, anda boleh klik
di sini
.

Adakah jelaga pada bontot kuali berbahaya?

Apabila memasak, jelaga yang dihasilkan daripada api biasanya akan melekat hanya pada bahagian luar periuk dan juga kuali. Ia tidak memasuki masakan yang sedang anda masak.

Walau bagaimanapun, jelaga ini masih perlu dibersihkan dengan kerap agar ia tidak mula berkerak pada dasar kuali.

Jelaga terhasil daripada partikel karbon kecil yang boleh bersifat toksik sekiranya terhidu.

Oleh itu, sekiranya terdapat jelaga pada bahagian dalam kuali atau periuk, elakkan daripada menggunakan peralatan tersebut kerana ia sangat berbahaya kepada kesihatan anda.

Apakah cara bersihkan bontot kuali?

Kami percaya, ramai yang mungkin tidak begitu biasa dengan petua untuk membersihkan punggung kuali.

Malah ada yang telah mencuba pelbagai tip yang dikongsikan, namun masih tidak berjaya.

 Jangan bimbang, ini lima cara bersihkan punggung kuali yang boleh anda cuba di rumah:

#1. Guna span melamin

Anda mungkin tidak pernah mendengar
nama span ini
, namun anda pasti tahu apabila disebut
magic span
.

Ia adalah benda yang sama sahaja.

Span melamin ini berwarna putih dan lebih lembut daripada
 span-span cuci pinggan
 yang biasa.

Cara bersihkan bontot kuali dengan menggunakan span ini adalah seperti berikut:

Rendam span dalam air, biarkan ia menyerap air seketika. Kemudian,
perah span
 untuk mengeluarkan lebihan air

Gosok span pada punggung kuali secara perlahan-lahan untuk menyingkirkan jelaga daripada punggung kuali

Untuk hasil yang lebih memuaskan,
rendam span
 dalam air suam

#2.
Baking soda
 dan juga cuka

Untuk pengetahuan anda,
baking soda
 atau
serbuk penaik
 merupakan bahan
pembersih semula jadi
 yang juga berkesan menghilangkan jelaga.

Disebabkan
serbuk penaik
 ini tidak bersifat mengakis, ia amat sesuai untuk digunakan secara berulang kali.

Untuk mendapatkan kesan terbaik, ia boleh digunakan bersama-sama cuka.

Caranya adalah seperti berikut:

Bersihkan jelaga terlebih dahulu dengan menggunakan span atau kain basah yang telah diletakkan dengan serbuk penaik

Biarkan ia seketika

Lap kembali dengan menggunakan kain atau span sehingga bersih

Jika mahu menggunakan cuka bersama, taburkan
serbuk penaik
 pada punggung kuali dan curahkan cuka. Ia akan menyebabkan reaksi kimia yang boleh memudahkan anda menyingkirkan jelaga tersebut

#3. Bahan pencuci pelelas (
abrasive
)

Bahan pencuci pelelas boleh membantu menghilangkan kotoran degil pada periuk dan kuali.

Ini kerana, produk ini pada kebiasaannya telah ditambah dengan bahan tambahan seperti
peluntur
.

Namun, anda mestilah melihat jenis dan aturan penggunaannya agar ia sesuai dengan peralatan memasak anda.

Langkah untuk menggunakan
pencuci pelelas
 ini ialah:

Basuh atau bilas bontot periuk dan kuali dengan menggunakan air panas

Sapukan bahan pencuci pelelas pada punggung kuali dan biarkan selama satu jam

Selepas itu, sapukan lagi pencuci tersebut pada punggung kuali dan gunakan kain basah atau span untuk mula menggosok

Bilas kuali dengan air suam dan sabun sehingga kesemua jelaga tertanggal

#4. Bahan pencuci pakaian

Untuk jelaga kuali yang sangat tebal atau telah lama berkerak, anda boleh cuba mencucinya dengan menggunakan bahan
pencuci pakaian
.

Langkahnya ialah:

Isikan sinki atau besen dengan air panas. Tambahkan 1 ½ sudu makan
bahan pencuci
 pakaian ke dalam air

Masukkan kuali dan periuk anda ke dalam air tersebut dan biarkan selama 10 minit

Setelah 10 minit, keluarkan kuali dan periuk tersebut, kemudian biarkan ia kering

Ambil span dan bersihkan bahagian dalam kuali atau periuk sahaja. Jangan bersihkan bahagian luar kuali

Kemudian, masak sesuatu di dalam kuali dengan api yang kuat

Selepas itu, alihkan kuali daripada dapur dan biarkan ia sejuk seketika

Ambil kain lembap dan gosok bontot kuali anda sehingga bersih

#5. Jus lemon dan juga garam

Jus lemon dan juga garam boleh digunakan untuk membersihkan kotoran dan mengembalikan warna terang pada bahan yang dicuci.

Ia boleh dianggap sebagai bahan pencuci yang mesra alam dan murah.

Cara menggunakan jus lemon dan garam untuk membersihkan punggung kuali adalah seperti berikut:

Basahkan kuali dengan air dan taburkan garam pada punggung kuali

Perah
jus lemon
 pada punggung kuali tersebut

Kemudian, ambil span dan gosok bontot kuali

Bilas dengan air suam dan biarkan ia kering

Setelah kering, perahkan
jus lemon
 sekali lagi pada punggung kuali

Jemur kuali di bawah cahaya matahari selama mana yang anda boleh. Lebih lama, lebih bagus hasilnya

Basuh kuali dan ia sudah boleh digunakan

Kesimpulan

Mungkin ada beberapa petua berikut yang telah anda tahu.

Jika masih tidak berkesan, anda boleh cuba petua lain dalam senarai di atas. Selamat mencuba!


Cuba Gugurkan Kandungan Sendiri Dengan Ubat & Nanas? AWAS, Ini 5 Risiko Bahaya!

Carian internet mengenai cara gugurkan kandungan awal amat tinggi. Tetapi awas, ada risiko bahaya yang boleh terjadi! Baca selanjutnya dalam perkongsian artikel ini.

Untuk mendapatkan lebih banyak info tentang Kehamilan, sila dapatkannya
di sini.

Cara gugurkan kandungan awal

Suka untuk penulis tegaskan di sini, cara
menggugurkan kandungan
 yang disenaraikan di bawah tidak terbukti berkesan secara saintifik. Bahkan ia mungkin boleh menyebabkan kesan sampingan kepada diri anda.

Jadi sebelum anda membuat keputusan untuk melakukannya, fikirkanlah mengenai risiko yang boleh terjadi.

Makan nanas untuk gugurkan kandungan

Buah ini sememangnya menjadi kepercayaan turun temurun sebagai cara gugurkan kandungan. Tetapi adakah ia benar-benar berkesan?

Hakikatnya buah nanas bukanlah punca keguguran. Ini kerana ia kaya dengan pelbagai jenis vitamin yang baik untuk bakal ibu sepanjang
tempoh kehamilan
.

Cara ini hanya berkesan jika diambil secara berlebihan – antara 7-10 biji buah untuk menjejaskan janin. Ia dipercayai kesan enzim bromelain yang banyak. Enzim ini secara amnya berfungsi untuk memecahkan protein dalam tubuh manusia.

Cara gugurkan kandungan awal dengan paracetamol

Ada yang mengatakan pengambilan paracetamol bersama soda merupakan satu cara menggugurkan kandungan, benarkah?

Secara amnya, paracetamol adalah selamat untuk
ibu mengandung
. Cuma jika ia diambil secara berlebihan, sudah tentu boleh menyebabkan bahaya! Sebaliknya minum soda bersama paracetamol pula, menjejaskan penyerapan ubat ini.

Pun begitu, sama seperti mana-mana makanan lain, pengambilan yang berlebihan boleh mencetuskan kesan bahaya. Jadi soda yang diambil berlebihan akan menjejaskan janin kerana
kandungan kafeinnya.

Parsli

Tumbuhan herba ini serta ekstrak minyaknya yang pekat dikaitkan dengan risiko pendarahan teruk, neurotoksin (
neurotoxicity
) dan kematian.

Ini kerana minyak dihasilkan daripada daun atau biji parsli mengandungi sebatian apiole yang tinggi –
punca keracunan
.

Parsli juga mengandungi sebatian yang disebut myristicin. Ia boleh menyebabkan pengecutan rahim dan boleh dianggap sebagai kaedah lain selain cara gugurkan kandungan awal dengan paracetamol.

Namun harus diingatkan kaedah ini tidak terbukti selamat dan mempunyai risiko kesan sampingan.

Risiko cara gugurkan kandungan awal

Berikut adalah beberapa risiko terbesar berkaitan pengguguran:

Proses pengguguran tidak lengkap

Merupakan proses pengguguran yang tidak berkesan sepenuhnya. Ini bermakna
ada janin
 yang masih berada di dalam badan. Keadaan ini sekali gus memerlukan rawatan perubatan.

Sekiranya dibiarkan, ia boleh mengakibatkan pendarahan yang banyak serta jangkitan yang mungkin mengancam nyawa.

Jangkitan

Setiap pembedahan mempunyai risiko jangkitan. Disebabkan itu, persekitaran dan alatan di dewan bedah akan sentiasa dipastikan bersih dan disteril.

Manakala sesetengah cara gugurkan kandungan di rumah memerlukan anda memasukkan alat ke saluran serviks bagi mencapai rahim. Ini amat berisiko walaupun anda mungkin telah mensteril alatan yang digunakan.

Jangkitan
pada faraj
, serviks atau rahim boleh menyebabkan kerosakan kekal termasuk
ketidaksuburan.

Jangkitan pada bahagian ini juga boleh merebak ke aliran darah. Kesannya boleh berlaku keracunan darah yang berisiko menyebabkan kematian!

Pendarahan kesan cara gugurkan kandungan awal

Ini merujuk kepada kehilangan darah secara berlebihan. Jika seseorang tanpa latihan perubatan cuba melakukan pengguguran secara pembedahan, wujud risiko untuk terputus saluran darah utama. Ia boleh menyebabkan
pendarahan dalaman
.

Suka untuk diingatkan bahawa pendarahan dalaman mungkin tidak disedari sehingga ia sudah terlambat.

Parut

Selain pendarahan, kaedah pengguguran secara pembedahan yang dilakukan tanpa latihan perubatan boleh mengakibatkan parut.

Keadaan ini boleh menjejaskan
alat kelamin
 luaran dan dalaman. Kesannya boleh menyebabkan ketidaksuburan serta masalah kesihatan lain.

Ketoksikan

Ubatan herba mungkin tampak tidak berbahaya kerana dianggap semula jadi. Tetapi jangan terpedaya! Ini kerana herba biasanya boleh mempunyai kesan yang kuat dan cepat menjadi toksik.

Lebih membimbangkan kerana kebanyakan kaedah pengguguran herba memerlukan pengambilan
dos secara berlebihan
 daripada yang disarankan.

Ubat herba yang diambil terlalu banyak daripada jumlah selamat, menyebabkan hati perlu bekerja lebih bagi menapis toksin tambahan dan sebatian lain. Risikonya boleh menyebabkan kerosakan atau kega
galan ha
ti.

Baca juga:

Pemeriksaan doktor

Sesungguhnya kami di Hello Doktor tidak menggalakkan untuk anda melakukan cara gugurkan kandungan awal dengan paracetamol atau sebarang kaedah di rumah.

Tetapi sekiranya pengguguran dilakukan atas apa juga sebab dan alasan, pastikan anda mendapatkan rawatan perubatan untuk mencegah komplikasi atau kesan sampingan.

Walaupun tiada kemestian untuk memberitahu pihak perubatan bahawa anda telah mencuba melakukan pengguguran, namun, amat penting untuk memaklumkan kepada mereka tentang bahan atau tindakan yang anda lakukan.

Ini terutamanya jika anda mengalami simptom seperti:

Pendarahan berlebihan sehingga penuh
tuala wanita
 dalam masa kurang daripada sejam

Muntah, kencing atau berak berdarah

Demam atau badan menggigil

Kulit atau
mata menjadi kekuningan

Sakit teruk pada bahagian perut atau pelvis

Muntah dan hilang
selera makan

Pitam atau pengsan

Tidak mampu untuk bangun atau kekal berjaga

Berpeluh, sejuk, kebiruan atau pucat

Mengalami kekeliruan

Sekiranya terdapat sebarang pertanyaan atau keraguan, berundinglah dengan doktor bagi mendapatkan kepastian.


Strok Tingkatkan Risiko Demensia (Nyanyuk)

Terdapat beberapa faktor yang meningkatkan risiko
demensia
 atau nyanyuk. Walau bagaimanapun, pesakit
strok
 atau angin ahmar didapati mempunyai risiko yang lebih tinggi untuk mengalaminya, berdasarkan laporan kajian terbaru.

Kaitan strok dan demensia

Penyelidik dari Universiti Exeter baru-baru ini menjalankan kajian yang diterbitkan dalam
Alzheimer & Dementia: Journal of the Alzheimer’s Association
, untuk meneroka hubungan antara masalah nyanyuk dan strok. Mereka melakukan perbandingan yang melibatkan 48 kajian terdahulu yang memeriksa hampir 2 juta pesakit dengan sejarah strok.

Setelah menganalisis hasilnya, mereka mendapati bahawa pesakit strok lebih berisiko didiagnosis dengan demensia. Malah, sejarah strok menimbulkan risiko sebanyak 70 peratus. Bagi mereka yang baru mengalami strok, kemungkinan mengalami masalah nyanyuk adalah dua kali ganda.

Walaupun saintis tidak memahami sepenuhnya hubungan antara kedua-dua masalah kesihatan tersebut, mereka percaya ciri-ciri strok, seperti kerosakan otak, boleh menjadi penyebab.

Pencegahan demensia

Memandangkan kedua-dua masalah nyanyuk dan strok ini biasa berlaku, kaitan antara keduanya ini adalah penemuan penting. Oleh itu, penambahbaikan pencegahan dan rawatan selepas strok mungkin memainkan peranan penting dalam pencegahan demensia, menurut saintis yang terlibat.

Menurut Pertubuhan Kesihatan Sedunia, 15 juta orang mengalami strok setiap tahun. Sementara itu, kira-kira 50 juta orang di seluruh dunia mengalami demensia, jumlah yang dijangka akan menjadi hampir dua kali ganda dalam tempoh 20 tahun akan datang, mencapai 131 juta menjelang 2050, laporan penyelidik.

Ciri-ciri strok, seperti lokasi dan tahap kerosakan otak, boleh membantu menjelaskan perubahan dalam risiko demensia yang diperhatikan dalam kajian-kajian yang dianalisis, kata para penyelidik. Mereka juga menyatakan bahawa terdapat beberapa kemungkinan bahawa risiko demensia mungkin lebih tinggi terhadap lelaki selepas strok.

Pun begitu, kebanyakan orang yang mengalami strok tidak mengalami masalah nyanyuk, jadi penyelidikan lanjut juga diperlukan untuk menentukan sama ada perbezaan dalam penjagaan dan gaya hidup selepas strok boleh mengurangkan risiko demensia. Begitu juga kajian terhadap faktor seperti etnik dan tahap pendidikan terhadap risiko demensia berikutan strok.


Jenis Protein yang Betul Memanjangkan Jangka Hayat

Kita semua tahu bahawa protein adalah salah satu khasiat utama dalam diet harian. Ia melakukan kerja-kerja di dalam sel-sel dan diperlukan untuk struktur, fungsi, dan peraturan tisu dan organ-organ badan. Penemuan baru mendapati bahawa jenis protein tertentu boleh membuat kita hidup lebih lama.

Ingin hidup lebih lama, makan protein tumbuhan

Jika anda ingin menjalani kehidupan yang panjang, anda mungkin mahu menghapuskan daging merah dan beralih kepada protein tumbuhan yang sihat.

Satu kajian baru mendapati bahawa protein daripada sumber haiwan seperti daging merah diproses dan tidak diproses dikaitkan dengan risiko kematian yang lebih tinggi.

Sebaliknya, pengambilan protein tumbuhan yang tinggi, daripada makanan seperti kacang, kacang merah dan bijirin, dikaitkan dengan kehidupan yang lebih lama.

“Penemuan ini menunjukkan bahawa orang harus mempertimbangkan memakan lebih protein tumbuhan daripada protein haiwan, dan apabila mereka memilih antara sumber protein haiwan, ikan dan ayam adalah pilihan yang mungkin lebih baik,” kata kajian penulis bersama Mingyang Song dari Hospital Besar Massachusetts.

Hasil kajian dalam Jurnal Persatuan Perubatan Amerika (JAMA) Perubatan Dalaman mengesahkan ramai pakar kesihatan katakan selama beberapa dekad, tetapi juga mengandungi beberapa kejutan. Makan protein tumbuhan mengurangkan risiko kematian seseorang berbanding diet daging merah, telur dan tenusu, yang tinggi menurut satu kajian yang besar.

Kacang merah (Lentil)

Kacang merah adalah sumber protein, karbohidrat, dan serat yang menakjubkan. Ia dianggap protein berkanji. Kacang hijau boleh juga ditambah ke dalam kategori yang sama seperti kacang merah.

Biji hem

Biji hem bukan sahaja mengandungi protein tetapi juga mengandungi lemak sihat untuk sihat, terutamanya asid lemak omega-3. Ia mempunyai rasa halus manis dan pedas yang lazat dan bersaiz begitu kecil yang mana ia dengan mudah boleh digunakan dan ditambah ke mana-mana resipi untuk meningkatkan kandungan protein.

Biji chia

Biji chia adalah benih purba yang telah digunakan selama berabad-abad untuk sifatnya yang luar biasa untuk menyerap air dan menjadi bahan seperti gel bagi kandungan serat larut dalam benih. Oleh kerana ciri-ciri yang unik ini, biji chia bagus untuk ditambah dalam hidangan dan makanan untuk menebal secara semula jadi di samping menambah serat, protein, dan lemak sihat (terutamanya omega-3).

Quinoa

Quinoa adalah bijirin bebas gluten (secara teknikal benih) yang digunakan sebagai karbohidrat. Ia dianggap sebagai protein berkanji kerana mengandungi karbohidrat dan juga protein dan serat.

Spirulina

Spirulina adalah amat kaya protein dan salah satu daripada beberapa sumber protein berasaskan tumbuhan yang kebanyakannya protein mengikut berat kering (kira-kira 70%). Ia berwarna biru-hijau gelap dan akan mengubah apa-apa campuran dengannya kepada warna hijau. Rasanya halus manis dan pedas (petunjuk vanila dan coklat), tetapi dengan rasa rumpai laut.

Yis pemakanan (Nutritional yeast
)

Yis pemakanan merupakan item makanan ruji dalam diet berasaskan tumbuhan kerana rasa cheesy, serba boleh, jumlah vitamin B yang tinggi, dan mengandungi protein. Yis pemakanan tidak mengandungi tenusu atau yis aktif, dan ia didapati dalam bentuk serbuk / kepingan (flake) yang membentuk pes apabila dicampur dengan cecair, iaitu ia adalah baik untuk membuat sos tanpa tenusu, kuah, dan banyak lagi.

Biji

Benih seperti bunga matahari, bijan, chia, hemp, flax, dan biji labu semua kaya dengan kedua-dua protein dan mineral. Benih berbeza dari jenis, dan ada yang lebih pedas dalam rasa manakala yang lain adalah rasa lebih manis dan neutral. Biji labu mempunyai rasa tanah, bijan adalah rasa sangat pedas, biji bunga matahari sedikit manis dan pedas, dan flaks dan benih chia rasa sedikit pedas.

Kacang

Kacang seperti badam, walnut, cashews, pistachios, kacang Brazil, dan banyak lagi bukan sahaja kaya dengan mineral, Vitamin E, dan lemak yang sihat tetapi juga kaya dengan protein. Kacang berbeza dari jenis, dan ada yang lebih pedas dalam rasa manakala yang lain adalah rasa lebih manis dan neutral. Gajus adalah salah satu kacang kegemaran kerana ia sangat serba boleh untuk digunakan dalam hidangan manis dan berperisa. Kacang Brazil kegemaran kedua kerana ia kaya dengan selenium. Hanya makan 1 biji sehari menghasilkan 100% sel DV untuk selenium anda.

Tempe, tauhu, dan edamame

Soy mengandungi makanan seperti tempe, tauhu, dan edamame yang semuanya menawarkan protein lengkap yang mengandungi semua asid amino. Sumber-sumber ini juga sering membawa serat dan lemak sihat serta protein. Tempe adalah yang paling berkhasiat daripada sekumpulan ini dan pengecualian kepada makanan soya kerana ia mengandungi semula jadi yang berlaku bakteria sihat dari proses penapaian.


Maskara atau Sambungan Bulu Mata?

Maskara merupakan antara alat solekan yang boleh dikatakan wajib ada bagi setiap individu wanita selain bedak kompak dan gincu. Penggunaan maskara ini dapat membantu menjadikan bulu mata tampak lebih lentik dan panjang. Namun, adakah pemakaian maskara pada masa kini masih relevan atau kewujudan maskara sudah diganti dengan kaedah sambungan bulu mata?

Apa itu Maskara

Ramai individu wanita memilih untuk memakai maskara untuk menjadikan bahagian bulu mata mereka lebih tebal, panjang dan lentik. Situasi ini telah dilakukan sejak abad ke-19, dan sehingga kini maskara masih menjadi pilihan untuk mendapatkan mata yang memikat.

Tetapi, adakah anda mengetahui apa yang terkandung di dalam tiub maskara anda?

Bahan-bahan yang terkandung dalam maskara kegunaan anda adalah termasuk pigmen karbon hitam atau besi oksida (
iron oxide
) untuk menghitamkan bulu mata, polimer yang menyaluti bulu mata, bahan pengawet, lilin penebal (
thickening waxes
) atau minyak seperti
lanolin
, minyak mineral, parafin, petrolatum, minyak kastor, lilin carnauba (
carnauba wax
) dan lilin candelilla (
candelilla wax).

Terdapat dua pilihan asas maskara, sama ada formula tanpa air atau emulsi air (
emulsions of water
) dan minyak. Rumusan maskara tanpa air kurang berisiko untuk comot atau menjadi serpihan (
flake
). Tetapi ia sukar untuk ditanggalkan berbanding maskara yang dihasilkan dengan emulsi air, ia lebih mesra kepada bulu mata tetapi berisiko untuk menyebabkan mudah comot dan menjadi serpihan.

Pada sekitar tahun 1930-an, maskara hitam mengandungi bahan-bahan yang berbahaya seperti
turpentine, kohl
 yang mengandungi plumbum,
aniline,
bahan pewarna rambut yang ke semuanya berisiko menyebabkan individu wanita yang memakainya menjadi buta.

Namun, kini terdapat peraturan ketat terhadap penggunaan bahan-bahan dalam maskara. Ia perlu dipastikan selamat untuk digunakan pada sekitar mata. Tetapi anda perlu melihat jika terdapat kandungan bahan
thimerosal,
 iaitu merupakan bahan pengawet yang boleh menyebabkan konjungtivitis dan dermatitis pada kelopak mata (kerengsaan dan ruam). Terdapat beberapa maskara yang masih mengandungi bahan ini. Jadi berhati-hati!

Maskara kalis air

Untuk mengetahui sama ada maskara kalis air anda boleh menyebabkan comot atau menjadi serpihan, anda boleh melihat jumlah kandungan air di dalamnya. Semakin sedikit jumlah air yang terkandung di dalamnya, semakin kurang kecenderungannya untuk menjadi comot.

Tetapi baguskah maskara kalis air ini?

Sesetengah pakar mencadangkan untuk mengehadkan penggunaan produk kalis air ini. Ini kerana sesetengahnya hanya mengandungi sedikit kandungan air atau langsung tidak mempunyai air.

Jadi, jika anda menggunakannya, anda perlu menggunakan lebih usaha untuk menanggalkannya daripada bulu mata anda atau dalam erti kata lain, anda mungkin akan menggosok bulu mata anda dengan lebih kuat. Ini akan meningkatkan risiko untuk merosakkan bulu mata anda, yang akhirnya boleh menyebabkan ia gugur atau putus.

Benarkah Merosakkan Bulu Mata?

Antara perkara yang sering menjadi tanda tanya berkaitan dengan maskara adalah adakah dengan memakainya boleh menjejaskan tahap kesihatan bulu mata? Mungkinkah ia boleh menyebabkan keguguran bulu mata?

Jawapan mudah, tidak. Namun ia tidak bermaksud masalah itu, merujuk kepada keguguran bulu mata, tidak akan berlaku langsung.

Menurut Ketua Pegawai Eksekutif dan pengasas
Miami Skin Institute
, Dr S. Manjula Jegasothy, walaupun mungkin terdapat bahan-bahan yang terkandung dalam maskara itu tidak diketahui boleh menyebabkan keguguran bulu mata atau menipiskannya. Tetapi terdapat kemungkinan masalah keguguran atau penipisan ini untuk berlaku disebabkan oleh cara dan kaedah pemakaian ataupun penanggalan maskara yang mungkin merengsakan bulu mata, dan sekali gus meningkatkan potensi untuk mengakibatkan ia untuk menipis dan akhirnya gugur. Terdapat sesetengah formula yang diketahui berisiko menyebabkan bulu mata menjadi kering dan akhirnya menyebabkan masalah lain yang lebih serius.

Jika anda menyedari bulu mata anda semakin menipis, mudah gugur atau putus, mungkin anda perlu menilai kembali beberapa perkara yang menyebabkan ia untuk berlaku. Antaranya:

1. Kaedah penanggalan produk yang tidak betul

Ini merupakan antara situasi di mana individu yang gemar memakai maskara mendapati wujudnya masalah itu. Umumnya, kawasan sekitar bahagian mata adalah amat sensitif dan anak bulu mata yang baru tumbuh memerlukan cara pengendalian yang lebih lembut.

Jika anda mendapati bulu mata anda gugur, ini bermakna anda terlalu agresif ketika berusaha menanggalnya. Jika anda menggunakan produk penanggal alat solekan dan menggosoknya pada bahagian bulu mata, anda pasti akan dapat melihat bulu mata yang gugur atau jatuh.

Sebaiknya, sapu atau gosok secara perlahan bulu mata anda yang disaluti maskara menggunakan pad kapas, atau bola kapas. Ini dapat membantu menjadikan proses penanggalannya lebih mudah.

2. Menarik bulu mata

Ini merupakan antara kaedah menanggalkan maskara pada bulu mata paling tidak tepat. Satu-satunya cara yang boleh menyebabkan maskara menjadi satu perkara yang tidak baik kepada bulu mata adalah apabila anda memilih untuk mengeluarkan ia dengan menariknya dan tidak menggunakan sebarang produk penanggal alat solekan untuk membuangnya dengan betul. Kaedah menarik ini sudah tentu akan menyebabkan bulu mata anda terkeluar.

Mungkin anda dengan yakin menyatakan bahawa anda tidak pernah menanggalkan ia dengan menariknya. Tetapi pastinya anda pernah mencuba untuk menarik keluar maskara sekali atau dua kali ataupun mungkin berkali-kali apabila ia menjadi berketul atau bulu mata yang disaluti maskara melekat antara satu sama lain. Pernah bukan?

Maskara yang berketul pada siang hari adalah antara tanda bahawa ia menjadi kering dan tidak elok. Gantikan maskara anda! Ia juga sebenarnya petanda bahawa rumusan yang digunakan dalamnya adalah tidak baik.

3. Menjadi keras

Sememangnya terdapat sesetengah maskara boleh menyebabkan bulu mata menjadi keras. Ini adalah bergantung kepada kandungan bahan yang digunakan dan akhirnya menyebabkan ia sukar untuk ditanggalkan.

Walaupun terdapat kemungkinan bulu mata menjadi keras kerana formula di dalam produk yang anda pakai, tetapi ia juga boleh berlaku disebabkan pemakaiannya untuk tempoh yang terlalu lama atau dalam erti kata mudah, anda memakai maskara semalam, sepanjang waktu tidur malam anda.

Kesan daripada perbuatan sambil lewa anda yang tidak peduli untuk menanggalkan alat solekan, khususnya maskara boleh mengakibatkan ia menjadi terlalu kering dan amat sukar untuk ditanggalkan. Terutama apabila anda telah memakainya semalaman. Dalam sesetengah situasi, keadaan ini boleh menyebabkan maskara masuk ke dalam mata dan menyebabkan kerengsaan yang serius.

Maskara kalis air telah diformulakan untuk melawan sebarang kelembapan, menjadikan ia lebih keras dan kering, yang akhirnya menjurus kepada kerosakan bulu mata kerana kesukaran untuk menanggalkannya dan menyebabkan kebanyakan pemakainya menjadi lebih agresif ketika proses membuang maskara.

Dalam satu penyelidikan yang dijalankan pada tahun 2013 melaporkan, terdapat hubung kait antara penggunaan maskara kalis air dan keguguran bulu mata. Jadi, mungkin secara asasnya, anda boleh memberikan diri anda rehat daripada menggunakan maskara kalis air setiap hari. Dan walau apa pun yang anda lakukan, pastikan anda menanggalkan maskara sama ada kalis air ataupun tidak dan sebarang solekan sebelum tidur.

4. Penggunaan tidak betul

Walaupun penggunaan maskara boleh menjadikan bulu mata anda lebih lentik, tetapi cara penggunaan yang salah boleh mengakibatkan bulu mata anda tertanggal dan gugur. Keadaan ini boleh berlaku apabila anda telah menggunakan maskara dan kemudian menggunakan alat pelentik bulu mata (
curler
) ke atas bulu mata yang disaluti maskara sebelum sekali lagi menyapu maskara anda buat kali yang kedua.

Anda mungkin merasakan apa yang anda lakukan membuatkan bulu mata anda lebih menarik, tetapi ia sebenarnya tidak baik untuk bulu mata anda. Cara yang terbaik untuk menggunakan pelentik bulu mata adalah menggunakannya sebelum mengaplikasikan sebarang produk maskara untuk menghindari daripada menarik bulu mata anda. Pastikan anda menggunakan pelentik bulu mata dengan lembut!

Bagaimana pula dengan kaedah sambungan bulu mata? Pernah anda mendengar mengenainya? Ikut penjelasan seterusnya.

Sambungan Bulu Mata Memudaratkan?

Mendapatkan bulu mata yang panjang dan lentik sudah pasti menjadi keinginan setiap wanita. Jika dahulu, maskara menjadi salah satu aksesori penting dalam beg solek bagi memastikan bulu mata kekal rapi, namun berbeza kebelakangan ini apabila wujudnya alternatif baru iaitu teknik sambungan bulu mata (
eyelash extensions
).

Apa itu Sambungan Bulu Mata?

Terdapat pelbagai cara untuk memastikan penampilan bulu mata kekal lama. Penggunaan maskara adalah yang paling mudah dan tidak melibatkan kos yang tinggi. Kaedah lain termasuk penggunaan bulu mata palsu, pemindahan bulu mata (
eyelash transplants
), solekan kekal atau farmaseutikal yang menggalakkan pertumbuhan bulu mata. Secara teknikal, sambungan bulu mata adalah berbeza dengan kategori ini.

Sambungan bulu mata adalah serat tunggal dan bukannya jaluran bulu mata, yang dilekatkan satu persatu atau dalam kumpulan kecil ke bulu mata semula jadi anda untuk meningkatkan penampilannya yang panjang dan penuh.

Berbeza dengan bulu mata palsu, sambungan bulu mata ini adalah bulu mata tunggal, yang diletakkan pada bulu mata sendiri, satu demi satu oleh ahli kosmetik profesional atau ahli estetik.

Kebanyakan bulu mata diperbuat daripada serat sintetik seperti nilon yang diikat menggunakan pelbagai jenis gam profesional. Manakala sutera atau
mink
 atau daripada serat sintetik seperti plastik adalah bahan lain yang digunakan untuk sambungan bulu mata. Malah, ada juga bulu mata yang diperbuat daripada bulu haiwan.

Biasanya sambungan bulu mata menggunakan penyepit kecil dan gam separuh kekal yang dirumus khas. Prosedur ini boleh mengambil masa selama dua jam, dan mata anda kekal tertutup selama tempoh prosedurnya. Hasilnya biasanya kekal tiga hingga empat minggu dan kemudiannya kembali sebagai bulu mata semula jadi.

Risiko terhadap Mata

Kesan sambungan bulu mata biasanya tidak disebabkan oleh penyepit kecil (
tweezers
). Sebaliknya adalah disebabkan oleh gam yang digunakan untuk mengikat sambungan sintetik di tempatnya. Ini kerana ia sering mengandungi
formaldehyde
atau bahan kimia lain yang boleh menyebabkan kerengsaan dan reaksi alergi.

Artikel yang diterbitkan dalam
Consumer Reports
membincangkan mengenai beberapa kes yang mana pesakit mengalami jangkitan dan tindak balas alergi terhadap pelekat berasaskan
formaldehyde
 yang digunakan untuk sambungan bulu mata. Akademi Oftalmologi Amerika (AAO) juga bertindak balas terhadap laporan yang memberi amaran kepada pengguna mengenai bahaya sambungan bulu mata.

AAO menyatakan sambungan bulu mata mengakibatkan:

Jangkitan kornea

Jangkitan kelopak mata

Kelopak mata bengkak

Kehilangan bulu mata sementara atau kekal

Selain itu, menggosok, sentakan atau menarik boleh mematahkan bulu mata semula jadi anda, dan juga menyebabkan kerosakan kekal pada folikel bulu mata. Walaupun jarang berlaku, sambungan bulu mata juga boleh membawa kepada serat yang terperangkap di bawah tisu mata, yang mungkin memerlukan pembedahan untuk membuangnya.

Kesan kepada Kulit dan Mata

Pelekat yang digunakan untuk menyambung bulu mata palsu ke bulu mata anda mengandungi bahan kimia dan kandungan bahan lain yang mungkin mendatangkan kerengsaan dan mudarat kepada anda. Jika anda mempunyai reaksi tindak balas terhadap bahan kimia yang digunakan semasa proses sambungan itu, anda mungkin mengalami kesan sampingan dalam masa 2-3 hari.

Antara kesan sampingan yang mungkin berlaku:

Mata merah

Mata kering

Terasa terbakar

Gatal-gatal

Kesakitan

Ruam

Kemerahan atau keradangan pada mata atau kelopak mata

Bengkak, yang boleh menjadi serius

Kandungan Bahan Sambungan Bulu Mata

Antara kandungan bahan yang terkandung dalam pelekat bulu mata, adalah:

Formaldehyde

Lateks

Gula selulosa

Cyanoacrylates

Asid benzoik

Antara kandungan bahan dalam penanggal sambungan bulu mata, termasuk:

Formaldehyde

Propylene glycol

Geraniol

Melihat Kesesuaian

Sebelum membuat pertimbangan untuk membuat penyambungan bulu mata, sebaiknya anda membuat penilaian sama ada anda sesuai untuk melakukannya atau tidak. Elakkan jika anda:

Mempunyai masalah kerengsaan kulit atau masalah kulit pada bahagian kelopak mata

Mempunyai sejarah reaksi alahan pada mata atau kulit untuk produk kosmetik seperti alat solekan, ubat titisan mata atau ubat mata

Alahan kepada lateks atau bahan yang terkandung dalam gam atau produk penanggal

Sedang menjalani kemoterapi atau radiasi

Menghidapi
trichotillomania

Menghidapi
alopecia areata

Rawatan

Jika anda berasa tidak selesa atau kerengsaan selepas penyambungan bulu mata, terdapat beberapa perkara yang boleh anda lakukan di rumah untuk mengurangkan rasa tidak selesa ini, seperti:

Memberikan tekanan sejuk

Krim
hyrocortisone
 topikal

Ubat titisan alahan mata

Produk antihistamin oral

Setiap individu mempunyai reaksi sensitiviti yang berbeza terhadap bahan kimia, walau bagaimanapun,
 Board of Barbering and Cosmetology
 menyarankan untuk tidak menggunakan pelekat yang mengandungi formaldehyde, kerana ia berpotensi menyebabkan kerengsaan toksik.

Jika anda risau berkemungkinan terdapat bahan yang boleh menyebabkan kerengsaan pada kulit atau menyebabkan reaksi alahan, tetapi anda berminat untuk melakukan penyambungan bulu mata, anda boleh meminta untuk melakukan ujian untuk melihat reaksi tindak balas kulit anda.

Penjagaan yang Betul

Tidak kira sama ada anda memilih untuk memakai maskara atau ingin menggunakan kaedah sambungan bulu mata, ia adalah pilihan anda dan tidak ada sesiapa boleh menghalang anda daripada meneruskan niat anda. Tetapi terdapat beberapa perkara yang perlu anda utamakan.

Jika anda ingin memakai maskara, pastikan anda memberi perhatian terhadap aspek penjagaannya. Jangan pernah terlupa untuk mencuci dan membuang maskara anda sebelum anda tidur dan jangan pernah merasakan ia adalah okay untuk anda tidur dengan mata yang masih memakai maskara.

Manakala, jika anda ingin mencuba kaedah sambungan bulu mata, anda perlu menitik beratkan aspek kesesuaian kulit anda dengan proses penyambungan itu, sama ada dari aspek kesihatan mahupun kandungan bahan dalam bulu mata dan pelekat sambungan bulu mata tersebut.

Tidak salah untuk cantik, kerana kecantikan itu adalah hak hakiki setiap individu. Namun aspek penjagaan kesihatan dan keselamatan, jangan diabaikan!

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca:

Berapa Lama Bahan Solekan Bertahan

Helah Solekan Tahan Lama

Tip Penjagaan Bulu Mata


7 Cara Mudah Namun Berkesan Agar Anda Tidak Terlupa Untuk Makan Ubat!

Cara untuk ingat makan ubat setiap hari nampak seperti satu perkara yang mudah tetapi kita selalu terlupa.

Badan kita memerlukan jumlah yang khusus supaya ubat tersebut boleh berfungsi.

Terlepas 1 atau 2 dos ubat boleh mengganggu fungsinya menjadikan ia kurang efektif.

Kini kita sudah bersetuju bahawa kita perlu ingat untuk mengambil ubat.

Kita boleh mula membuat perancangan supaya tidak terlepas dos ubat tersebut.

Berikut adalah beberapa
tip dan petua untuk ingat makan ubat
!

#1. Belajar tentang keadaan anda

Mengetahui tentang ubat anda akan mengukuhkan lagi komitmen anda untuk mengikuti pelan rawatan tersebut.

Dengan memahami apa yang anda ambil, anda akan tahu apa kesan sampingan yang perlu diperhatikan.

Cara untuk ingat makan ubat
#2. Dapatkan kotak pil

Kotak pil ialah sebuah alat untuk menyimpan ubat dan mengingatkan anda untuk mengambilnya setiap hari.

Kotak pil kebiasaannya terbahagi kepada beberapa bahagian yang menyimpan ubat untuk kegunaan seminggu.

Ia boleh disimpan di dalam beg dan dibawa semasa bercuti
. Ia sangat berguna untuk orang berumur.

Cara untuk ingat makan ubat
#3. Aplikasi peringatan pil

Kita melihat telefon bimbit sekurang-kurangnya 50 kali sehari dan
menghabiskan satu pertiga dari hari kita dengan telefon
.

Jadi, mengapa tidak menggunakan telefon sebagai peringatan untuk mengambil ubat.

Terdapat  banyak aplikasi yang membantu anda ingat untuk makan ubat.

Sebagai alternatif, anda boleh menetapkan jam loceng mengikut waktu anda perlu mengambil ubat.

#4. Letakkan ubat di tempat yang mudah dilihat

Kebolehnampakan adalah kuncinya. Letakkan ia di tempat yang mudah dilihat agar anda ingat untuk mengambilnya.

Cara untuk ingat makan ubat #5. Buat satu rutin

Jadikan pengambilan ubat sebagai rutin harian
.

Sebagai contoh: “Ubat ini digunakan selepas sarapan, ubat ini pula sebelum tidur”, dsb.

Buat satu “mantra” untuk diri anda seperti “Saya akan ambil pil hari Selasa sekarang.”

#6. Minta agar doktor berikan rejim ubat yang mudah

Walaupun anda tidak boleh meminta ubat yang khusus untuk anda, anda masih boleh meminta alternatif dari doktor agar ia sesuai dengan jadual anda.

Doktor mungkin boleh mengurangkan sebahagian dari ubat anda
.

Sila bertanya doktor dan ahli farmasi tentang ubat yang anda boleh gunakan dengan selamat pada satu-satu masa untuk mengurangkan pengambilan yang banyak setiap hari.

#7. Dapatkan bantuan dari keluarga dan kawan-kawan

2 orang lebih baik dari seorang. Ahli keluarga dan kawan-kawan yang mengingatkan anda adalah sangat membantu.

Wujudkan satu sistem dengan kawan anda supaya saling mengingatkan satu sama lain untuk mengambil ubat.